TIKCU LE CAN IN ZIANG IN PHUT - Hre Mang\nTIKCU LE CAN IN ZIANG IN PHUT\n19. TIKCU LE CAAN IN ZIANG IN PHUT?\nI Sansiarnak 12:32\nThuhmaihruai cangtlan ih kan hmanmi hi Isrealramah David a lalthawklaiah Isscahar hrin pawlthu simnak a si.Saul kha thihsia in athihhnu hnu ah Isrealminung pawlkha ziang tuah ding ti thei loin annum a bang. Zovek lal hnuaiah ziamng kan tuah ding ti thei loin Palestin ramah an an-hai celcel. Mi hrekkhat pawlcun saulih sungkua ihsin mi pakhatkhat an siangpahrangah an tuah ding maw,David kha an siangpahrangah an tuah ding maw ti thei loin an thu an thenhnih aw tyhei lo. A hrekcu an dung an siplai ah a hrek cun David kha an siangpahrangah an phuang. Hitivek tikcu caan laiah Issachar hrilpawlan rak umih thlrarua in abnmah pawlfaknak tongkam in tanta. "Anamh pawl cu ziangvek tikcu le can theithiamtu an si" tiah in sim.\nThuthiang hmuahhmuah cu kan hrangah kan zir awknak ah nganmi an si ti kan theih vekin himi bungcangkhal hi kan mai jhrangah nganmi a si ding ti ka zum. Isscahar ih hrin pawlhi kan hmai ah zohthim ding vekin an rakfeh ih an dungkan tlun atul: ziangruangah tilre ziangvek tikcu ke can ah kan nungih kan tikcu lecan in ziang in phut ti tkan theihtiam ding hi thilthupi ngaingai a si. Ahasuerus thuthennakin ih mifimpawlkhan ziangvek tikcu lecan a si ti an thei(Est.1:13). Jews pawlkhan ziangvek tikcu can ah an nungih an trikcu lecan in ziang a phuthai ti an theih lo ruangah Lal Jesu in amawhsiat hai(Lk.19:44;Mth.16:3). kannih pawlkhal Kews pawl sualnak vekah kan tluk lonak dingah kan fimkhur atul.Zokhalakiangkapah ziang a cang ti thei loih a in tappikawm ah a to ringring tu, amai bulpak thu lwng a buaipi lo tu, leitlunah lekawhhran ah ziang a cang ti thei lotu cu mi rin umnlo,khristian sinak dinhmun niam zet ah a um tu a si. Kan Baibalkan zir ih kan mai thinlug khal tha ten thei dingah kan zir hnuah kan tikcu le can hi ziangvek a si ih kan tikcu le can hin ziang in phut ti thei thiam dingah kan Lalpa in in duh a si.\nHimi ca sungah lkan tikcu le can in ziang in phut ti thu ruat khawm dingah ka tarlang. Sanlhat hnu sankhat ah khristian ti aw pawl meimei pawllakah tihnung zet thilaum theu ih zumtu lerawngbawltu pawl in tuah ding bikan rak nei theu. Ka ca siar tu pawl rei lo te sung an thinlung sanglkarak ong \_dingah ka ngen duh hai. Culekan ramih kawhhran lekhroistian pawlin ziang an mamawh ti ka run tarlangh tum ding. A tlang pi thu in pangan ssimduhmi ka nei ih ziang hman zepmi um lo ten ka run tarlang ding. " Ral do nak ih tawtawrawt tumtu psa khan a tawtawrawt tha ten a tum lo a si ahcun zoso ral do dingah a rak tiaar aw ding? 1) A hmaisa le thuhmaihruai tu ah Khrisitan thutak hi raltha zewt ledungsiplo ten kan venhim a tul,Baibalhi Pathian thawkkhummi a sinakthu hi kan tan feofeo dingah kan tikcu le can hin zumtu unau kan zaten in phut a si.\nKan mah kanmawhphurhnak cu zumlonak lesuangtuahnaksualpawllak ihsin kamn thinlung kilhim ding a si.Celsus,Porphyry le Julian san lai ihsin sakhua nak thutakhi zianghman lak ding umlokhawpoin an rak dokawlh dah lo. Bishopp Butler in kum1736 ah a rak nganmi tongkam hi tu lai ah hin a takin a thleng a si:"Tui hlanah khristian sakhua nak ih thutakhi thusut buai mihman a rak si lo, asinan a tu ahcun mi hrekkhat cun thusanthu menmen tluk ah an ruat. Leitlunah nuamnung cen a dudhtu pawl ih suangtuahnaka doklak ruangah khristian thutak cu an do ih hmuahsuama nautat nak thawn an tawlrel. Bishoppakha tulai san ah nung seh laziangttin a sim ti ka thei lo.\nSantharccanganmi aphunphun ah le thu simnaka phunphun kan khrisa tian sakhua nak thutak i\_h asungmurilhi an dokahlh theu. Santharfimnakih an hmuhsuakmi leruiahnak[pawlhi an tansan ih thutak cu an dodal. Tulaisan ih santharcathiam ti aw pawlhin Pathian huham cahnakbaibal pathian thawlkkhumnak le Pathian thilmak tuah mi pawlhi an zum. Khua hlan lai ihsin kan theih lar zet mi,Thumkawm, Pathian Jesu Khrih ih Pathian leMilai sinak,Thlrau Tjhianghlimih Pathian sinak, aaiawhnak, cawlhni ulhnak, thlacam tulnak, satan le helram a takih a umzia thu,hmailaam ih thuthennak a thleng lai dingmi thu le sankhuk hremhmun thu pawl hi thuanthu lolam vek menah an rua! Cun a hrekkhat pawlcun Pathian thutak cu an elthla lonan milai sinak ih pawlkawm awknak pakhat vekkin kan khristisan sinakhi an hmangih Pathian thutak hnakin an maah minung lam rualrtemnak le pawlkawm awknak pawl le mipi hruai khawm thei nak dinghi a thu pi sawn ah an ret ih thutakih sung murilcu an tanta theu. Cutivekih milai ruahnak thawi cawhpawlh mi Khristian sakhua nak cun zumtuu ti aw pawlmi tamopi nunah tilian bangin am khuh hai ih zumnak ih a nung hnget lotu pawlcun milai tisa duhnak ih diriamnakfang sakhua nak hi an duh sawn theu.Hivek khristisan zumnak ti siattu thlarau pulhhri thu hi kan theih tikah zianghman mangbang ding kan siu lo. Ziangeruangah tile jivekfehsualnak cu hlan lai ihsin a rakumzo mi pawl kha thuam aw tha sal in, kan khristian ralhlun kha thuam thar thawn a thawksalti akn theih ruangah a si. Adam le Evi dan lai ihsin satan cu milai thlem thluk ding cu a cawldajh lo ih hmaton in maw, theihthiam lo ding zawngin maw, thutak ngialngan,thutak ih a khihhmuh mileasungmurilcu nunpi lo in milai diriam nak fang sakhua nak na neih khallen siatsuah na sin lo ding tiah mi abum ringring a si.Thuthiang in hivekzumnak fehsualpawla rathlen ding thu a simcianak kanm hmu thei. Milai Fapacu leitlun ah a ratsaltikah zumnak a ra hmu ding maw? "Mitha lo le suahsual bawl tu pawl cun nitin in thiltha lo an suahpi sinsin ding". "Taksa hiarnak in a uk mi pawl an suahcan a thleng leh ding" (Lk.18:8;2Tim.3:13; II Pit.3:3). Hi pawlhi tui hlan reipi ah Pathian thu in a rak sim zo mi a si ih tui kan mai san ah a thleng taktak a si. Hivek nan hmuh tikah nan mangbang lodingin kalo sim zo vekin, nan thinlung thir lo ten nan zumnak ah hnget zet in nan din thei nak dingih tan nan lak dingah kaloforh duh. Zianghman thunphan ding a umlo. Minung tampoi in an kain Pathian an zum thu an lo simthei ding nan an nun tudan in pathian a umlo a si ti a n lodim ringring ding. Cuvek minung na hmuh tik ah na mangbang hlah seh. Pathian lawngpi sungah na umahcun zianghmanphan ding a umlo, ziangvrk doralkhalin tisiat tumin do rero khal sehlaasiatsuah thei dah loding. Hume, Hobbes, Tindal, Collins, Woolsteon, Bolingbroke, Clubb, Voltaire, Payne le Holyoake pawlih dodalnaklakah kan khristian sakhua nak cu zianghman siatsuah awknakumlo ten a hmun ringring a si. Hi pawlhin an san lai cioahcun mi tampi thinlung la zet thu an suah pi ih an au reronan an suahpi mi cu zianghman umzia umlo,milem au thawm vekfang a si. Cuvek thotho in kan san khalah cangan thiamlethu simthiampawlin an dodal khallen kan khristian thutak cu a hlocuang lodingih a hmun ringring ding a si ti zumngammei aw. Thutak an dodalnak pawlhi milai mithmuh ih cuai thlai nak ahcun a bulkk rit zet men ding. Asinan kan mitih kan hmuh thei lo ruangih kan simfiang thei lo mi pawlhi zo hman ih sismfiang theih an si lo tinak aa si loih, kan kutzungin kan tham phawih thei lomi pzawlhi sutsal theih lo an si tinak a si lo. Hivek thu suangtuahnakpawlhi na saan thei lo a si khallen thlarau eng in a sun thleu ih ziang kimafiang thluh nakding tikcu cu hngak in ziang tikhman ah na zumnak nuntudan cu thlah dah aw hlah. Sakhua nak hi Faraday ih a sim vek cun,"a sang bik leitlun thisamnak cu hmailam, ih a sek khawla we mi thuthennak hi a si " a ti. Curuangah zokghala zumtu cun cui hmailamih athleng dingmi thuthennakni cu an hngakringring ding: cumi ni an hngaknak ah ziangvek har khalan tuar thei ding.\nMilian suangtuahnakih nung pawlin " kan tuah thei an ti tikah an tuah thei lomi thilpathum aum, cucu kan theihhngilh dah loding a tha, curuangah tusah tghei dingin an ruah aswknakcu ziang tik hman ah an tuah sualk thei dah loding,an tuah dah fawn lo ding. Ziangvekan si ti tawiten kalo sim ding. Tjhutluang te an siih zovek khalin olaiten theihtheih a si.\na) A pakhatnak ahcun, Jesu Khrih thu a si. Baibalcu Pathian thawkkhummi a si loih, khristian sakhua nak cu mailai tuah cawp a si ti tu pawl in Jesu Khrih ih thu hi ziangtin an simding? Tui hlan thuanthu ah a rak nunnakthu cu ziang ti hman in an elthei lo. Zianghman thahrumle hriamhrei hmang lo ten ,sumpai lehnaewhthuh hmang lo ten leitlunah hi tluk lamnghnagn le mi zapi theih ah thilan rak tuah mi pawlhi ziangtin an simding. A tuah mi pawlhi ziang so an si? Akghuitawkihsisn a ra mi soan si? A suahhlan kum thawng siar ihsin a suah hnu tui ni tiangah ziangruangah a mah vek miulai dang an suak dah lo? zianghman simthei mi an nei lo. Thil dang zianghman in a simfiang thei lo ding, thuthiang in kan sakhua nak thutak a simmi Jesu Khrih cu pathian Faapa a si ih a athu hla simmnak thuthianghlim sungih a ummi lawng in a thu a sim fiang thei ding.\nb) Apahnih nakah, Baibal thu a si. Khristian sakhuanak hi milai tuahcawpmen mi a si ahcun Baibalhi Pathian thawkkhummi asi loding. Cuti asile baibalcu ziang cabu saw asi? Cuti asileziangruangah Palestin ram kelkawm minung malte umnakihsin nganmi cxu khui tawk ramhman ah tahthim ding umloinaumih a zirhmi pathian thu, nmilai sinak,le felnak a zirhmi pawlhi Greek leRoman mifimpawlih ca nganmipawlthawn zianghman tahthimding umrual loin aroipitnakhi teh zuiangruangah a si? Sakhua naknei mumallo[pawlin hui cabu thu ah ziang talsimthei mian nei maw? Hi tluka fiang le a ciang felfel athukin a thupi tuk, fimnakih khatmi leh zianghman tlamtlin lonakumloin rak nganmi a sinakthu ah ziang sim ding an nei? Sakhuanaknei mumallo tu pawl cu n ziangruangah an nungih ziangtin annnungih khui tawkah an feh ding timi thu ah zianghman sim thei mi an nei lo. Kan sim thei mi hcu hi cmi Baibalhi Pathian thawkkhummi huhaam cahnak in a khat mi a si. Ziang ti vekin rak tuah a si ih ziang thu a zirhm, pathian thlarau in a takin a cencilhnak pawla thei fiang tu cun a takin a nunnah man nei zetin a hmang thiam ding.\nc) A pathumnakah, khristian pawl 8n leitlunah thilan rak tuah mi pawl thu a si. Khristian sakhuaanak cu milai tuah cawp men a si ahcun Khristian sakhua nak in minung nuntudan a tuah that mi leh hma a sawnter mi pawlhi Pathian remruat lethilti theinak a si lo ahcun ziang saw an si? ca siar tu pawlcun an thei ding, khui tawkhmun khalah khristian an umhlan lean umhnu ah milai nuntu khawsak dan a thleng aw mni pawlhi ziang ruangah saw asi? Cucu pathian lalram le sata lalram a danglamnak a si. Ca siart\_u zop khal in tufangah ram zukkha zoh khristian ramlekhristian a si hrih lo ram pawlkha zoh in khai khin hnik seh. Cutikah khristian ram pawl cun eng an nei ih a \_dang pawlcu thim l akah an umzia ahmu ding. Sakhua nei lo [pawlin hivekthilcang mi pawlteh xziangtina n simding. Khristian dodaltu ran pawlah ziang a cang tile mimalnun cio ah khristian dodal tu pawlnun ah tejh ziang a cang ti hi theih mi an nei lo maw si? Zianghman sim theimi an nei lo. Zumtu pawllawngin khristian sakhua n ak cu Pathian hnen ihsin a ra mi sakhua nak a si tiah kan sim th ei.\nZiang tik khalah sakhu anak nei lo pawlih suangtuah nak le ruahnakpawl hin na thinlung a lo cawhbui tikah ka lo simmi pawlhi thei ringring aw laziang tik hman ah na thinlung thirhlah seh. Himi thu pathumhi thei ringring aw la, santhar ruahnak ziangvek a rathlen ih na hna sungah a lo lem rero khallen dungsiplo ten na umhmun hnget ter aw. Na saan thei lo mi thusutnak,milai hram thawhnak, leitlun lesersiammi pawlhramthawhnak lesaan har zetzet thusutnak pawlan .losut dingih mi thinlung l zeetzet cangan mi pawlan lohmuh thei men ding. Asilo ti na theih mi hman ah trongkammawimawi hmang in na suangtuahnak buai dingah ahn lo thlenm threi men,cu tikkghalah na thinl;ung vavai hlah seh. Asinan, raltha zet lehnangam zet in um aw. Ka lo simmi thilpathumpawlhi sut hai aw lasdang ter hai aw. Khristian zumtu pakhat si cu a harzat,asinan, pathian zumlo tu pawlih harsatnakcu a rapthlak sawn asi.2. Apahnihnakah, ka simdudhmi cu, kan tikcu le can hin khristian zirhnak hnget leciang zet mi kan neih dingah in phut a si timi thu a si.\nA lenglamihsisn zumlotu pawlih dodalnak a tam tukin, khristian pakhat lepakhat kar lakah zirh le kaihruai awknajk bang aw lo pawlhin zumtu mi tampi thuinlung a cawkbuai a si ti cu zianghman zep ding a hmlo. Khristian mi tampi in zirhmnalkabang aw mi pawlan thlei dang thiam lo. Mit caw pawl cun a dudmle a far an thleidan thiamlo vekin kheisatian mi tampi in khuimi adik ih khui mi addiklo ti an thlei dang thiam lo.Thu simtu, a nal zet, a phurzet ih thu ngai tu pawlduhzawng in thu a simthiam a si ahcun Thuthianghlimthawn kaih aw lo zet khal soiseh la thlun duhnakthinlung an nei mei a bang. thlarau lam thu thieihnak an tladsamih a diklomi thleidan theinak an nei lo. Roman Catholic zirhnak maw, Protestant zirhnak, aiawhnak maw, aiawhnak um lo ,Thlarau Thianghlkim Pathian a um maew um lomhmai lam thuthennak a um amw um lo,kawhhran sang maw kawhhran niam, kawhhran kau maw kawjhhran bite, thumkawm Pathian zumnak (Trinitarianism) maw,Arminianism (Pathian pakhat-thumkawm Pathian zumnak si lo) maw, Unitarianism maw, hi pawlhi an hrang ahcun zianghman umiza nei lo thu hla menmen ah an cang. An zaten ziang khal an tyon mi pohpoh an pomthei mei! Pomzua le duhdawtnak ih a khawt ti aw pawl ih suaaaaaaangtuahnak laka ihsin lakiang aw aw. Mi zaten rundfam an si thluh ding, zohman helram tla an umlo ding ti ah an ti, kawhhran upalepastor pawlkhal an an bang aw thluh ih zohman a didkbul lediklo bulkhalan umloa si tiah an ti. An sakhua nak cu mi zapi kawhhrawm thei nak dingah ziangvek zirhnak ti um loin kawmkhawm men mi a si ih thutak fehpi tu pawlthleidan awknak an duh loih leitlun milai ihsisn thutak ngilngan pom tu zumtu ddiktak lakhran awknak cu a dik lotuklea sual tuka h an ruat!\nHivek minung pawlhi sumzing lak ih nung vek an si> Ziang hman fiang zirt ih hmuhmi an nei loih an zummi khal ziang a si ti theihfiangnnak an nei lo. Thuthangtha sungih a simmi sakhua nak diktak ah tuhhnget awknak an nei lo ih ziangvek zirhbnak lakkkhalah pom zua le duhdawtnak ih khat si tumin mi-lawman hlawh ahcun an lung a awin tawk. An mai nunah an sakhua nak a takin an nunpi mi lean hman tangkai nak zianghman simthei mi an nei lo. Pathian sinak, pathian khawkhan, milai siatnak , thiamcoternak, hrintharnak,thianternak, bawipa zanruiah, tihnimnak, zumnak lepiamnthar nak lehmailam ah a ra thleng lai dingmi thu pawlahhin theihnak dikle dinhmun hnget khoh ngaingai an nei lo. Thu elawknakah mai dinhmun tan tektekin, pathian Thuthianghkimin ziang a simm ti hnakinn an mai thu fehpi dan ah thih ngam in an tang,mai lam tannak( party spirit) in an mit a ti caw ruangah pathian thutak an hmnu fiang thei lo. Anmah hnakih a thei deuh tu pawllethlaraumi deuh pawlcu upatnak thawn thu rawn le pawlkzawm awknak neih an duh lo.An thu hle kan simthei miumsun cu phurnak,fimvarnak le duhdawtnak nei zet ih an theih mi an hruai tu pawlcu an ngaisan vekin an fehsual thei a si tiah an zum lo! An lung ti awi tu pawlcu ziang tik khalah an tan ringring ih thutakin\nziang a sim ti an ngaih ven nawn lo.Cuticun thuthenhnih aw thei loin an nung ih zianghhman thleng awknak umloin thlanmual an liam theu.A hrekcu an mai ruahnakah hnget zetin an thihpiih a hrekkhat pawlcun zianghman dinhmun bulba nei loin thlanmualan liam. Hivek in zumtu ti aw pawl mi tamoi an feh pang ding tikaphang.\nHivek ruh lethahri nei lothlarauu dinhmun pawlcu simthiama harsalo. Milai ruahnakih a hngat aw mi sakhua nak cu zianghman thutakumlolesangfaah umzirh lekaihhruai tulasi. Cuticun,milai ruahnakih a hngat aw tu pawlcun an mai dinhmun laihlang nakcu an hua thlohthloh. Cuitlunah milai ruahnakcu milai lungawinakcu a tumtah mi a si uh thu elawknakle lakhran awknakpawlcu an hrialih, mi tampi in pomzau lemi duhdawt thei tiah an tiding cu an duh zet theu. Curuangah,"Agonastism" thu bulba nei thei lo tu pawlasuah ter. Abiktakin mino pawllaak ah cuvek hmuh theih in ti cawk lo an im. thu el awknak pawlpohpoh cu atthlak asi tiah tlansan men an tumn ringring. Hmaton thu na sut tikah thu elawknakcu an duh loih thutak hnawl tu siding kan duh lo asi tiah an lodsangg ziar ding. Hivek hi atlaitluan in minung tampi dinhmun a si ti ka simngam. Hivek minung minung pawlhmuntin ah an um ti cu a thei lo kan umlo ding.\nca siar tu pawl, zokhal hivek thuthenhnih aw lo sakhua nak lemilai ruahnak ih a hngat aw mi sakhua nakihsin lakiang aw thei dingah ka lo fawrh duh a si. Hihi zanlai ih pulhhri vek a si ih sun lai ih nat tha lo siatsuah tu vekasi.Hivekpawlhin an zummi thu theihfianhg dingah hliakhlai nak le zirnak zianghman ah an ngaihsak loih an nundan khalah an tisa nundan vekin nun olsam ih a nung duhtu pawlan si. Cuvekminung pawlhrangah baibal in rundaman si nakding thu a simmi aum lo. Na thlarau hrangah ziang na zumti theifiang dingah le dinhmun dik lehnget ne neih thei nakdingah zuam aw. Thudidk leddiklokarl;akah riruang khamthei tum aw. Thuthen hnih aw zet ih zumnakneih hi tih aw hlah:minung tihnak, milai sawisel tihank, mi in thinlung fate tiih kawh ding tihnak lemipi ti lungawi duhnakruangah ruh lethahri nei lo,ruang nei lo, thawtnak nei lo,hlum dawk hlumlo dawk le zianghman zirhnak thlun mibulba nei lokheistian si tum hram aw hlah.\nka losimmi hi zum aw. Tuisan ah thiltha tuah na duh a sia hcun thuthen hnih aw lo dinhmuncu tanta aw la,dinhmun nei in ziang na thlun ti fiangten lang ter aw,zirhnak dik thawn tuam awmi sajhua nak neih tum aw. Malte lawng na zum a si ahcun thiltha na tuah sak dingmi minung pawlin an lozumlo ding. Ziang tik khalah khristian nehnak a um a si ahcun zirhnak dikthawn nehnak a si theu. Asinan,leitlun sakhua mi sinak ih tisa mki pawl lawmmi sinak ah na thinlung buai ghlah hseh. Tuihlan ih kan Pupa pawlin kan kheistian sinak, Khrih ih sinak le a truah mi pawlle thawinak,a thihnak,a tuarnak le a thawhsal nak, thisen sunglawi ih tlennak,zumnak ih thiamcoternak, Khrih zum dingih zirhnak,a siat thluh zomi milai sinak, sual sir dingoih zirhnak, thlarau in nunnak a peknak, thlarau ih hrinmi sinak, thlarau i9h thianterbnak rawng a bawknak le hmailam ih a kumkhua s ait thei lo mi thu pawlzirhbnak lekhristian zirhnak famkiman rak zirhbnak iin nehnak an rak lak thei\nnaka sinak a si. Hihi Pathian in tui hlan kum reipi ihsin a cawisan mi a sih tui kan san khalahhin ramsungleramleng khal ah siseh leitlun mi pawlin an cawisan lohman ah Patrhian in a cawisang ringring a si. Pathiuan thu zirnakbulba nei loin mninunglamphurnak,felnak le duhdawtnak, sakhuaw mi sinak pawl a ausuahpi rero tu pawl hin mipi khristian diktak ah an can termi hmuh ding a um lo. Asinan, leitlun sakhua mi sinak ah hman awknak le phurnak in kaihhruai awknak ruangah ziangmawzat sakhua nak ah cangvaihnak cu a suahter ko ding. Ziangruangah tile pathian thu zirhnak fumfe nei loin milai thlrau cu i loih an kaihruai dah fawn lo ding. Keitkun thawn hnawihnih awknak nei loin felzetih ding ngam lo sakhua nak cun Khrih thawn peh zaw awknak a neih loruangah midang khal Khrih ah kaihhruai thei nak a nei lo. Milai tisa mi pawl na theih ahcun ngai a nuam zety m,en ding nan fa nei lo cing vek a si.Cuvek milai pawlin zianghman thutakhmuhthei mi an nei lo. Zumtu duk sicingin zianghman zitrhnak bulba dinnak nei lopawl cu zianghman thiltha tuah theimi um hrawthria lo in kan fehsuak zo a si lo ssawm tiah an phun celcelding. Asinan, na zumnak ah mi theih tlak le leitluntheihpi tlak in na tuah nakah pitling na duh a si ahcun hlanlai ih a dungthluntu pawlih zirhnakvek hi thlun aw laan zirhnak pawlcu na hreihriam vekin nakut ah kai hai aw. Zirhnak a um lonak ah rah khal hmuh ding a umlo! Zirhnak dik aumlo nak ah rawbgbawlnak ah hmasawn nakdikaumthei lo. Asinan,na rawngbawlnak ah tisa mit ih hmasawnnak pawllak ihsin na ral rin ding ka lo duhsak! POathian inpitling a ti mi pawlxzhi ziang a si ti na thinlung ten theih hngilh dah aw hlah.\nKa simmi hi thaten ngai hrih aw. Tuoi hlan ih kawhhran thusanthukan zoh a si le an mai san cioah hminsin tlak zetzet thila raktuah tu pAwlhi Baibal zir nakah ciang zet ledinhmun hngetkhoh anei tu pawlan si. Mi raltha le thuthenhnih aw zet, Capel Molyneux le Protestant hotu Hugh McNeile ti pawlhi mi tampi thu a ruatter tui leitlun linglet ter tu pawlan si. A dungthlun tu pawlsan lai ahkhan Pathian thu an zirhnak ruangah a si milembe pawlBiak in kha a rak lawng thluh ih Roma le Greekpawlkhalkha a rakhnimthluh.XZumnak thurin ruangah OProtestan hram tohsalnalpawlkha a raksuak. Cun mirang ramah Whitefield le Wesley, Venn, le Rominian san laai ahkhan kawhhran thangphawk nakarakthlen gih aitthat mikhrisitan sakhua nakkha meisa kang bangin an thang harh thluh. Tu lai san khalah ramdsung ramlengah Zirhnak(Doctrince) ruangah rawngbawltu pawlin nehnakan co thei nak asi. Zumnakthurin zirhnakruangah sual,le satan cu neh in a um.Curuangah leitlun mi pawlin ziang thu an sim khallen kan khristian thurin zirhnak pawl hi tha lefelgten neih tumciouhsi. Citucun kan mai hrangah lemihrang khalah Jesu LKhrih hmin in thiltha trampi kan tuah thei ding a si.3. A pathumnakah, milai thlarau siatsuahtu Thuthiang vek a si lo ki9, Roma zirhnak pawlhi kan ralrin a tul.\nHihi ruiahsiat thlak zet a si nan, simloin tanta men a theih lonak aum. Thinlung mitmengih khua ram a cuan tu hmuahhmuah in an theihthei dingmi cu tu lai saan ah Roma zirhnakhin mi tam pi thinlung a luahkhat mi hi a si. Roman zirhnak sungah a um lonacingin an zirhnaklean fehdan vejkih a fehtu mi tampi an um.Tui hlan ahcun Roman zirhnak leProstestant zirhnakpawlcu a rakdang aw viarviar nan tulai san minung pael thlendasn hna an thiam loih a bang aw tlukah a ruat tu an um. Tui hlan ih Protestant thurin le zirhnak pawlhi tulai san ah a nepvivoin alang. Mi hrekkhat cu sakhua nak ih thu elawknakpawl hi an duh loih rualremnak a si ahcun an thurin lean zumnak pawlhman an tlansan.A hrekkhat cun Roman Catholic pawlhi kawhhran dang pawllakah kawhhran pakhat vekin anhmu ih zianghman thatnak lethat lonakkhalnbei danglamcuiangloin an hmu. A hrekkhat pawl cun Protesrant pawlthat lonakhi an thlailang ih Toman pawlkhal hin zianghman thatlonakan nei cuang lotiah an ti. Zokhalmai zumnak ah phur zetih a nung tu cu kan nih in zianghman a dik lotiah ti thei nak kan nei lo tiah an ti. Asinan, cuti a silai ah thuanthu ah kan hmuh thei mi pahnih cu,(a) tui hlan kum reizet sung mirang ramah theih lonak ,sualnak, suangtuahnak zumnakpawlkha Roma kaihhruai awknak hnuai ah a rak um,(b) hram tohsalnal(reformation) kha mirang ramah Pathian ih thlawsuah ropi lakah [pakhat a sizia kha a lang-hi thu pahnih hi zohman el theih an si lo.A takin leitlun th8anthu ah a cang mi an si. Asinan, tulai san ahcun mi tampi in thuanthu khalkan ngaihsak nawn loih kan duhdan vekin kan nung thlang. Curuangah, rasm then khat ah Roman pawlhin hmun an luah salih lallukhuman khum salasi ahcun zianghman mangbang ding a umlo. Cun khatlamah Roman kaihhruai nak hnuai ah umsi loin an mah verk thotho ih a nung tu mi tampi ann um thei men. Hivek ruahnak a thleng awknakp-awlthu cu zianghman theih harsa aum lo.\na. Pakhatnakah, Roman pawlih phurnak a cau zomi thar thawh salnak ruangah a si. A hnatuan tu cu a itthat dah loih a daithlang dah fawn lo. Tipi le tlang par khalah an lkhat thlkuh ih Egypt ramih butlak pawl bangin siangpahrang in ;e farah inn lhalah an thu lean hla cu a khat thluh. Curuangah thutak zirhnak tlansan tu pawlthinlungah hmun a luak theu.\nB. Apahnihnakah, kawhhran sungih dan pa-ngai igh kaihhruai awknak ruangah a si. Protestant pawlih that lonak pawlghi simringring lrh relsiat ringring a si tikah kumreipi hnu ah mi khrekkhat thinlung sungah ngaihthat lonaka suah ter. Mi tampicu Raoman zirhnakpawl cu an thei nal zetih zianghman a that lo nakan thei lo:Bawipa zanriah kilnakah Khrih a takih a telnak, mibur pi sualphuannak, puithiam pawlfamkimnak, puoithiam rawngbawlnak, puithiam pawlumkhawmnak,mipi phurnak dingih biakbnakpawl- cuvekpawlin ziang a hring suakti cu mi na-ran pawlin hmuh theimi an nei lo. Curuangah mi tampi in Roman pawlthawn thu hmunkhat te ih umduhnak;an nei. Culecumi ruahnakpawlin a hrin suah vivomi cu ,ziang pawltiumloin khristian sakhua pengkhat cio an siih ziangvek pawlle thurin khal an mah le an mah an rinnakih zir in upat cio ding an si.Cutin an feh vivo ytikah sakhua nak ci dangdang Buddhism, mahametanism,le khristian pawlkhalhi an mah lean zumnakcio ah upat tlak cio an si timi hin mi tampi thinlung a luahkhat. Curuangah Rom zirhnak pawl cu Protestant zirhnak pawlthawn zianghman danglamnak an nei vcuangloih Protestant kawhhran pawllak ihsin zianghman kan thleidan cuang nak ding a umlo a si an ti. Cule Roma zirhnak pawlhin Khrih a cawimawi lonak le thuthiang vek a si lonak pawlthu ziang hman sim ding an tthei lo. Hivek theihsualnakpawlhu tyhaten an zohloa si ahcun tihnung zet le sualnak ah mi hruai thei a si ti ka zum. Roman zirhnak kaihhruainak hin mirang ramhi khuh thluh sehla mirang ram ropitnakpawlhi ahlothluh ding. Pathian in a hnawng ve dingih a inhnen ram fate vekah a cang ding. Mimal Baibalsiarnak pawlhi khapthluh sehla mahte thuthennak pawlkhapsehla, Khrih ih khros cu bite ah canin, puithiam pawllawngin thiltha an tuah thei ti ssisehla,an sualphuannak in misual cu tuah that theih a si ti sisehla, ramsungah nunau tirhkoh pawlin khat thluh hai sehla, hmuntin ah nunau pawlhi sal bangin puithiam pawlhmai ah an khukbil ringring hai sehla, mipapawl hin anzumnaktanta in zumnaknei loah cang hai sehla, tlawng le college a phunphun din in mah le rauhnak cio in feh hai sehla, ramsung minung nuntudan pawlcu asiat thluh ding ih ram pumpi in a siatthluh ding. Curuangah protestant zirhnak dik aum lo a si ahcun hi pawlhin ramsung a cim thei mi a si ih tihnung zet a si.\nCasiartu le kawhhran mipinan zate hnenah ralrinnak ka lo pe duh. Roma zirhnak,pomzua zirhnak, pomnzua sakhua zirhnak le sakhua zirhnak dik lopawllak ihsin fimkhur uh. Tulai san mi tampi in protestant zirhnakpawlhi an daithlan men ih kan ram thlawsuah a dawnnakhrampi a sizia pawlan theih hngilg thluh.\nKhrih, kan ram le kawhhran, kan mipi le kan tefa pawlruah ruangah thihnaklamzin ih mi hruai tu sakhua nak zirhnakdiklo, pomzua sakhua zirhnak pawllak ihsin ralring uhsi.Thutak theih lonak, milai suangtuahnak , leiltun sakhuanak men ih kaihruai awknak sual lak ihsin kilhim aw uhsi. Khua hlan ih kan pupa pawlin Roman zirhnakpawlhi an rak thluhih thinnat thlak zetin thihnak lamzin ah a hruai hai a si ti thu an theih tikah buainak a phunphun sung ihsin an tal suak nak a si. Egypt ram ah kirlsal nawn hlah uhsi. Roman zirhnak diklolesakhua zirhnak pumzua zirhnakdiklopawlthawn daiten umtlang men hlah uhsi. Roman pawl hin an sualsir in Khrih ah an hngat awkhlan loan mah pawlthawn lungrualnak cu kan khristian sakhua siatsuahnaka si.\nna Baibalkha siar aw la, na thinlung sung cu thutaki n loluahkhat seh. Kan baibalcu rin um zetin kan siar ih asim vekin kan thlunnak hi fehsualnak ihsin kan kham awk theinak pakhat a si. baibalsiar tu pawlin Thuthiang ih a simmian hmuh vekin an nunpiahcun kawhhran hrangah zianghman tihphan ding a um lo.Thuthlungthar bu 39 sungah thaten siar aw la, Roman zirhnaklesakhua pomzua zirhnakpawlkha ziang an si ti theih tum aw. Rawngbawltu mi tamopi pawlhi mawhsiat in kan umpang ding tika phang. Dokalhnak kan tih ruangah Pope le puithiam hnatuan pawlhi Baibalvekin ziang an si ti thu kan sim lo theu. Mipi thawn lungrialthei nak dingah thutakhi kan zeptheu. Thuthlunghlun sungih kamsang lempawlvek an umpang ding tika phang.\nka casiar tu pawl, Roman pawlih thurin Baiballenglam ah ziangvek an nei ti tla nan theih ding ka lo duhsak. Ziangti vekin mipi an kaihruai ih theih lonakle sualnaklakah mipi ziangtin an kaihruai ti9 na theih ding ka duh. Cuvekthotho in zokhalin thu an simtikah Baibal thutak vekin thu an sim maw sim lo ti nan theih thiamthei dingah kla lo duhsak. Archbishop Laud khan zuiangtin kawhhran pawk kha a rak siatsuah ih Protestan pawlkha a raksiatsuah titla nan theih atha. Mirang siangpahrang James II khan protestan a siatsuah ruangah ziang ti vekin siatralnakarak tong titla nan theih ka duh. Protsentant pawlkha siatsuah in Roamn sakhua nak kha mi zapi biaknakah an raktuah tumruangah a si. Cule Roman [pawlcu thleng aw dah loan si ih a siat thei lole a sualk thei lo ah an ruah awk nak cu an porh awknak a si.\nThuanthu tampi nan siar thei loa si khallekhawvelramkipah ziang a rak cang ti talhi thei thei uhlaatha. Italy, Sicily, American, Spain, Portugal, Ireland, Scotland, United State ram pawlhi ziangin a raktuah tha ti na thei maw? Baibalhi mi zapi kut ah thleng in kan siar thei nak dingah hramtoh dsalnak a rak thlennakkha ziang ruangah a si? Rome lamtangin na tong ding a si ahcun na tong hlan ah na tong dingmi voihnoih iin ruat ta aw. Hram tohsalnak ruangah mirang pawlhin mimaltinin Baibalkawl thei nakan neih phah;ramtin ah Baibalkcu thehdarh a si;thimlakih aummi pawlin eng an hmu;puithiam ke hnuaiih akun reropawlkhan Khrih kehramah tonak an nei; khristian thurin pawlkha mimaltin hmaiah zalen zetin theihter an si; mitcaw pawlan mit a vangih saltang pawlan saltannakihsin an suakkha kan hmu. A kumkhua in hram tohsalnak ruangah Pathian thangthat di9ng kan si! Thim lakah meifar in rak van sak zoih ziang tik hmanah an thisen thawn far an rak van mi pawltimit ding kan si lo. Tulai san ah Roman zirhnak thawn a tlukawmi fehsualnakpawllak ihsin kan thiar fihlim awkthei nakdingah hram toh salnal( reformation) kha kan theihngilh loatha.\n4. A pahnihnakah, bulpakih mimalthianhlimnaklenitin nunih sakhua thioanghlimnun kan nunpisinsin ding hi kan tikcu lecan in in phut mi a si.\nTuahnak telloih ahmin men sakhua mi sinak,pathian thawn fehtlang ti um loih Pathian thu cu sim ve ringring nak, tuahnak telloih Pathianthu cu ngai ve ringring nak, thutaknunpi nak umloin sakhua(biaknbak) ah pumpekawknak,nunnakah zianghman a lang um loin Pathin th8 theihnak, hivelkpawlhi hram tohdsalnak ihsi thawk in tu-tluk in khristian sakhua nak sungah a raku m dah lo.Tithawlkawrawng le dar sumsel an on ruri hi tuisan tluk in a rak thang dah lo! A takih thutak nunpi nak um loin tulai san tlukin pawnglang\ndan pa-ngai sakhua naka rak tam dah lo. Mipi thinlung ah khristian pawlin an nun pidingih an theih mi thutakhi anep vivoabang. Tui hlan ih mi pakhat in a nunpi ding khristian nuntu, Baibal in a zirhmi pawlkha zianghman ah siar an si nawn loabang. Nitin in na kiangkapmah ziang sakhua nak nei ih nung an si ti na theih thei lomi mi tampi na hmu ding. Phekah, cinima(zuksin), le lamnakhmun feh,sual suangtuahnak thuanthu bu siar, cawlhni ih khualtlawng le hna tuan, mi relsiatnak thlarau thawn pawlsawmnak, tisa diriamter nak hrangih cangvaihnak pawlcu na kiangkapah na hmu ringring ding. Tui hlan ah cuveksualhrialnakthinlung kha tulai san ih khristian pawllakah a hlo thluh ih cupawlna simtikah hmuzim,theihnakmal,atthlak, mi khirh, ngieofro, le rualpawl thei lo, le hawizawng lona si an loti dingih cu pawlcun ziang si a siatsuah tiah an lo sut riangri ding. Vanram kan kainakding cu Khrih ih tuah ciazomi kan zumnak in a si an lo ti ding, ih cuvekthu na simtikah zumnak nei lo ah an lo can riangri ding, tlangval le fala no te pawl lakah nun olsam nun, nuamnung cen zawngih nunnak, le fala no tete lakah phurnaklephur hlawptlo najklenuamnung cennak pawlhi santhar kheistian ti aw pawllakah kan hmuh thei mi asi. Hitin kan simrerolai ah kasimsualo a si ti ka fiang. Asinan, khatlamah sakua nak ruangah nupi pasal neih awk lo ding ti cu thuthiang vekin ziang hman sim ding kathei lo. Rawngbawl tu pawl hmnunkhat ih ret khawm nak nunau rual pawl hmunkhat ih ret khawmnak, leitlun ah zianghman mawhphurhnak nei nawn lo khap ih leiltun suahsan nak, hivek pawl hi zumtu pawlumtudan ding Thuthiangin a zirhmi lakah hmuh thei mi kan nei lo. Citi si loin, Khrih dungthluntu si ruangah leitlunah mawhphurhnak hmuahhmuah leh mai umnak veng sung hmasawnnak lam ah zianghman mamwhphurhnak nei lo vekin um dingah Thuthiang in a zirhmi a si lo. Cuti si loin zumtu diktak cun ziang a tuah nak kipah a umnak le a hnatuannak, a khualtlawnnak hmun khalah siseh, a nuntudan hin Khrih nunmawi le Pathianh in milai mawhphurhnak a pek mi pawltuahsuaknak ah Pathian thu thawn a mil aw in nung thiam sawn ding a si. Zaidam ngil nei, duhdawtnak le zawnruahnak ih a khat mi le khui tawk hmun khalah thinlung pacabng zetih mi palkhat cio in a nunpi thei ding mi saklhua nak sawn hi Thuthianghlim in a zirhmi a si sawn. Khui tawk hmunah ziang kan tuah khal a si l;e, kan nunnak, kan tuahnak, kan to9ngkam ,lan umtudan, kan hman awkdan in Khrih a vcawimawi thei tu ding sakhua kan neih thei nak dingfah kan zaten fawrhfial kan si sawn a si.\nKa casiar tu pawlhnenih ka zirh duhmi khristian thianghkim nun cu zovek minunghnen khalah Pathian thutak cu thinlung tak; ih a hawltu hmuahmuah hnenah theih olte a si. A olsam tuk sawn ruangah mi zapi in an ngaihthah ih tu hi thangphawhnak ruangsah ruahsannak ka neihmi sawn a si. Cuti a sile thukam pahra pawlhi thaten kan zohsal ataul. Bishop Andrew le Puritan pawlin an rak zirh vekin Pathian thukam famkim cu kan khristian nitin nun kjhawsaknak ih in kaihruai tu dingah kan lak thiam atul. Rawngbawltu hrekkhat in thukampahra pawlhi kan tulnawn lo an ti ih an mai nun khalah an nunpi lovekin an kawhhran minung pawlkhalan zirh nawn loih thlun khala tulloan ti tikah sualkbultannak asi theu. Tui hlanah a tulbik nakcan a rak umcuang lo a si tin ka ruat.Lal Jesu in tlang parah thu a simmi pawlhi ngai tha hnik! A thu simmi pawlhi kan nunnakding hrangah ziangtlukrawltha saw asi! Ziang tluk milai thinlung khawng tongkam saw a si! "nan diknak in danthiampawlleFarasi pawlih diknaknan hleih lo a si ahcun ziang tihmanin vanram nan lut loding"(Mth.5:20). Hi bungcang hi a takih kan nnunpi dingmi a si. Farasi pawlcu Khrih ah kan felnakin kan hleih hai ih Thlarau Thianghlim ijh kan nunnak ah thianhlimnak lamin hruai nakin a tak nunrtam. khalah kan hleih nak a si. Khrih ih felnak ruangah kei cu mi felah [pom ka si zoih kei in zianghman tuah ding mile ka zuam ding mi a umnawn lo ti in mai duhthlannak in suallakih a tlang leng tu cu mah le mah bum aw ih thihnak lamzin ah a feh rero tu a si. Cutin kan theih suallo nakdingah Paul ih cakuat pawlhi kan zir thatsala tulding. Baibal siar tu mi tampi pawlin Roma cakuat bung hleikhat tianghi thei nalzetin a dunglam bung 5 pawlhi an ngaihthah pang ding tika phang. Voikhat cu Thomas Scott in Ephesian pawlhnenih Paulcakuat kha a kawhhran misa pawla rak zirh tikah rei llote sungah a zir tu pawl cu an maldeuhdeuh. Cuvek mi tampi kan umding ti kan phang, khristian sakhua nak cu duhzetin kawhhran ah phur zetih hmang aw in khristian pawlih nunpi ding thupawlsimtikah ziangihman phurnaklezir duhnakanei lotu kan tumpang ding tika phang. ka simmipawlhi aol zet tiah nan ruat men ding. pathian thlawsuahnak sungah hi pawlhin Khrih hmin cawimawinak a suah pi ding tiah ka ruah ruangah kasimnaka si. Hi khrisatrian pawlih nunpiding ithu zirhnak pawl hin mimaltin sakhua nak, insang sakhua nak, vengsung sakhua nak, leitlun ah zumtu vekih hman awk thiamnak, mawhphurhnak ah felle rin umsinak, duh ham lonak, thinssaunak, thlarau mi sinak le mi tampi in an tlaksammmi khristian diktaksinakpawl a suahter ding tiah ruahsannak kanei.\nTulai san minung tampi in kan khristian sakhuanakhi an sawisel theu. Tui hlan ih kan pupa pawlsan lai vekin kkan khristian nakhin kawhhran huham cahnak a nei nawn lo ih sakhua dang pawlhnakin zianghman danglamnak ciamco anei nawn lo tiah an ti.Cule khristian thutak hi leitlun hngawr dupdo theinak a nei nawn lo tiah an ruat. Cucu ziangruangah a si ti ka lo simding maw? Hihi khristian pawl nuntudan ah tlakniamnak tumpiruangah a si. Enoch le Abrham vekin pathian thawn a nungmi mi tampi kan mamawh. Tui hlan kan pupa san lai hnak cun zumtu ti aw pawltla a hmina thang cun kan tam thluangthli nan khristian nuntudan ahcun kan pupa pawlsan lai ih khristian pawl hnakin kabn tla niam zet. Tisa d8uhnak tanta theinak, Khroih hrangah tikkcu le can hman thiamnak, tisa lennak le nuamnung cennak hrial theinak, leitlun thawn thenhnih awknak, Khrih rawngbawllnak ah catbang loih telnak, thinlung hmunkhat neihnak, insang sakhua nun tlaitluang neihnak.veng sung titi le thu relkkhawmi ah thianhlim nak, thinsaunak, hnuaidawrnak, nun tlaitluang , tuar theinak, khristian unau bawm awknak, hi pawl, tui hlan kan pupa pawlih nitin nunah an rak nunpi mi khristian sakhaw nun mawi pawl hi tulai khristian ti aw ve pawl hin kan tlasam zet a si. Khui ahs aw cu pawlcu an si? Cu pawlcu tulai san ih zumtu ti aw pawlhrangah Pathian in tul a ti lomaw si? Kan pupa sakhuanak ro cu kan sar nan an nuntudan ro cu kan sar lo a si ding ti kanphang. thlarau Thianghlim in cucu a hmuh tikah a riah a sia ih ; leitlun in in hmuhntikah in nautat. Leitlun in kan sakhua nun a zoh tikah kan khristian nakcu zianghman ah a siar lo. Curuangah zumtu unau pawl nan nunnakin Khrih a sunlawih loasi ahcun a thangsiat sawn a si ti thei ringring aw. Cu pawlhmuahhmuah hrangah leiba na pek thluh a tullaiding. A hnget khoh zet nuntuzia,pathian mi zet nuntuzuia, Khrih bangnak nuntuzia, pathian ah a hngat aw mi nuntuzia pawlhi leitlun ahbKhrih hrangah nehnak anei ter tu a si. Pathian thlawsuahnak in hivektlasam nawn lodingin zuam cio uhsi. Tulai kan san hin, ziang in phut ti thangharh in theih tum cio uhsi. Nitin nuntudan a takih mimalnunah a sang zet mi khristian nuntuzia nei .thei dingah zuamsinsin uhsi. A liamzomi ih kan ton mi khristian nun famkim lo pawl hin hmailam hrangah khrih hrangah in nungter thlang seh. Hmailam a ra lai dingmi can ah Pathian thawn fehtlangin nitin kan nuntudan ah thiangfai le sual thei lo tlukin nun zuam in,leitlun mi pawlhi kan pianthar ter thluh lohmanah kan par ah zianghman sawiselnak an theih lonakdingin daiten umter tum uhsi. Khrihbka duhdawt ti si in kan nuntudan ahin Khrih cu thangsiat rero hlah uhsi.\n5. A pahnanakleaneta bikah kan tikcu le can in 9n phutmi kan tlarau hangah thiltha kan tuah thei nak dingah kan lamzin hlunte hi thinsau letaima zetin catbamng loin thlun ringring uhsi.\nRamsung ahhin, tuihlan rei lo te sungahb Pathian thangthatnak le senpi vangtlang sakhua nakih a tak nunramumloin a tlakniam zia zovek miaa te khalin kan theih thluhciolekan hmuh ciokazum. Pumkhawmnakaphunphun cu akarhzai sinsin. Pumkhawm awknakhmun hi tu lai san ahcun thlacamnak, thu simnak,Bawipa zanriah kilkhawmnak ah an hmang ih thangthatnak cu mi tamopiin annngaihthah men theu. Biak in ah mi pi bur khawm awknak cu a tamsinsin ko nan,mimalcio in an thinlung sung suakin pathian an thangthatnak cu a mal sinsin ding ti ka phang. Cuticun kan khristian sakhua nakcu senpi vangtlang sakhua nak , leitlun pawlkawm awknakhmanrua pakhta vek ah ancan ter. Pathian thutak in ziang a simtihnakin leiltun mi pawlthathnemnak,rualremnak, le pawlkawm awknak cu a thupi bikah an can ter.\nTu ah hihi ka mamawh tuk lo. Zophman in in mawhthluk fawn hlah hai seh. Tuihlan ah a dungthluntu pakhat pain a rak simbangin, kan kaingkapih a ummi kan lemsuak thei nak ding cu a thuipi zet a si (I Kor.9:22). Moody le Sankey ih rawngbawlnakpawlcu ka fak zet. Zianghman tuahnak nei lo hnak cun ziangvak te khal sisehla thiltha hrangah hman an talknak cu fak ding kan si. Khrih cu phuansuah a si ahcun ka lung a awi(Phi.1:8). Kamsang le miding pawlin hivek hi hmuh an rak cak zet theu nan an rakhmu lo . Whitefielf le Wesley pawl damlai ah Archbishop l;e Bishop pawlhin rawngbawltu thlah suaknakdingah an rak bawm lawng si loin anmah rori an feh suak leh ding a si tiah rak sim sehla an zumtheilomen ding. Elisa san laiih Samaritan pawlvekin an rak zumtheilomen ding. II Siang.7:2).\nCutin, senpi vangtlang sakhuan nakapunvivolai ah mi pakhat cioin mimalsakhua nun an neih le neih lo thaten kan zoh a tul. Ziangah tile, senpi lakah sakhua cangvaihank ah ziangtlukin telin phur ve hman sehla mimalnun ah sakhua nakdiktak, Khrih thawn peh zawm awknaktaktakneih lahcun mah lemah bumawknak sang bik pakhat a si. Mipi cawk phur thei zet thu simnak, mibur tampi umnakhmun, rei zetzet thawmvang ringzet ih thu simnak, phurnaklehlawptlonaksuah ter dingih bulpit par ihsin aukgua nak-hi pawl hin a hrisellomi khristian sakhua naka suah ter ih voitampi mithlarau hlohralnakah a thlenter theu ding tika phang. Riahsiat thlak zetin, senpi vangtlang sakhua nak i h cangvaihnak pawlhin reilo te daih phurnak asuah ter ih an mai sunglamih aummi thutakhnakin tamsawn anausauk pi vekin an langter theu. Cule, reilo te ah an phurnaka reh veten an zumnakkhalhmuh ding a um nawn theu. Cutikah, an tumtahmi sangbikcu an phur lai fang ih an dinhmun vekkha thlengnthei saldingah a si. Cuticun an thinlung phurnaklamah a hruai thei tu lawng an thinlung in aduh ih Pathian thutak danglamdeuh ih simnak pawl cu an ngai tha paih nawn lotheu. Cuticun, an phurnakcu a cuai vivotikah an sakhua nak khal acuai vivo. An nunah a lang mi khalhm.uh ding a maldeuhdeuh. Cuticun, a tawpnakahcun an zumnakcu a tawpthla lelel ih an umnak hlun te leitlun ah an kir sal asi ding tikaphang. Cun, a hrek cu kawhhran sungih an telhman ah an phurnakdiriamter ding anngaihtuah nakah an duh zawng loih thilacang mi le Pathian thu zirhnakpawlhmuahhmuah cu an hmu thiamloih thutakkalh zawngih a cangvai tu riangri ah an cang theu a si ti kaphang. Cupawlcu a takih mimal sakhua nak, mimal Pathian thawn pawl kawmnak umloih senpi vangtlang sakhuanak fang nei tu pawlih rah suak mi a si theu. Cuvekhmun ahcun pathian thutak dikzetih nunsimnakthu au pi salding cu a har zet theu. Cule,cuvekminung cun Eliah kha Pathian hmai ah a rakhruai tu cu thlipi,meisa, linghnin pawla si loih, "a dim zet mi au aw sawn a si" kha a hmuh suak ruangroding (I Saing.19:12).\nCuti a silai ah, hivek thu thawn peh aw in malte sim duhmika nei. Senpi vangtlang sakhua nakcu zianghman ah siar loin kan daitlan men ding ka tinaka si lo, mimalsakhuanak, Pathian thawn mimalnunah pawlkawm awknak kan thansohter le kan fawrhfialawk a tul katinak sawn a si-mimalsakhua sakhua nak kati tikkah Pathian le amah zumtu kkarlakah catbang loin Thlarau Thianghlim hnatuannak ih peh zawm awknak ka simduhsan sawn a si. Thingkung maw, hrampi kung pawlih hram pawl cu lenglam ah a suak lo. Leilung suing na laih suakih thinghram le hrampoihrampawlcu na zih a si ahcun bal hnianghni tete na hmu ding, a rah , apar, le a hnahring leakung mawi mawi thawn na tah thim asi ahcun zianghman mawinaka newi lo. Asinan,cui duh umlo zet a hramcu na mit ih na hmuh thei mi a par, a hnah, a kung le a rah duh um zet pawl a suahter tu sawna si. VCui a hramumlo cun thingkung lehrampi kung cu hmakhat te ah thi lohli ding a si. Cuvek thotho in mimalsakhua nak cu senpi vangtlang sakhuanak ih a ram a si. Mimalsakhua nak tello cun mipi khawmnakah mawi zetzet ih kan langnak,bulpit hmai ah kamn cangvaihnak, ring zetzet ih kan hla saknak, phurnak mitthli kan suahter mi, mipi cawimawi nak kan hlawhmi, thu sim ring dupdole thawi awknakih ksan thilpek pawlhmuahhmuah khalhramnei lothingkung vek asi. Mimal sakhua nak um lo cun mo puai nikhua ah mopuan kan nei ve lodingih Pathian hmaiah to-tlak kan silo. Cun lka ca siar tu nan zate hnenah mimalsakhua\n2mimal pakhat chio in Pathian thawn pawl kawm awknak kan neih cio a tul a si ti ka theihter duh.\na) Mimal pakhat cio in mahte thlacam nun neiin, kan thlarau in thlacam nakin Pathian hnenah hlan in, Pathian Thlarau thawn pawl kawm awknak nei cio uhsi. Thlacam thi le thlacam nung a um; ka lawng ih a suakmi, kan nunnak ah zianghman danglam nak um lo ih thlacamnak; le kan sung muril in Pathian thawn kan pawl awknak ruangah mitthli thawn kan hlan awknak ih thlacamnak a um. Nang na thlacamnak teh ziangvek saw a si? Rawngbawl tu tha tha an tluksiat ih an mualpho tikah mipi an mang abang theu a sinan, mipi theih ah an tluksiat hlan ah reipi Pathian hmaiah khukbil in Thlarau thawn pawl kawm awknak an rak nei nawn lo hi a si theu. Zangfa hnak tohkham cu an theihnghilh.\nb) Thinlung takin mahte kan Bible hi siar taima uhsi. Thuthiang ngaihthah nak cu thilziangkim tuahsual nak ih hram a rak si theu. Thuthiang in kan thinlung in luahkhat lo tikah satan hmai ah hmanrua nei lo vek kan si theu. Tuihlan hnak in tulai san ahhin mimal Bible siar nak hi an daithlan deuh deuh in a lang. A pawnlang men ih Bible siarnak, fimkhur lo le daithlang zet ih Bible siarnak, zee zet in thuanthu siar vek fangih Bible siarnak, hivk in Bibel thuthianghlim an ngaihthah ruangah mi hrekkhat cu liberal zirhnak ah, a hrekkhat cu Roman zirhnak ah, a hrek khat cu pomzua airhnak ah, a hrekkhat cu zirhnak pommi bulba nei lo ah, cun a hrekkhat lala cu fehbi zet in mai pawmdan lo hmuahhmuah cu tiah buk aw ton thupom dan thiam lo nakah, cun a hrek khat cu ziang ka fehpi le ziang ka zum ti hman thei lo in ziangvek zirh nak pohpoh khal ah lu zing seksek in mi tampi an um! 'Nan palhnak cu thuthiang nan theih lo ruangah a si' (Mth.22:29). Pulpit ih Bible siar mi kan theih mi hin innlam ah kan mahte Bible kan siarmi hleih tar ding kan si hrim hrim lo.\nc) Mahte bulpak in mimal nunah Khrih thawi pehtlaih awknak le pawl kawm awknak hi kan nitin nuntudan ah telh uhsi. Pathian kut vawrhlam kap ih a umimi kan uithiam sang, kan thuthentu, kan aiawhtu, le in rundam tu Jesu Khrih hnen ah, David in Pathian hnen ah a thinlung a bur theuvekin, kan thinlung muril ah kan thuthup hmuahmuah khal bur suak ringring ding kan si. Mi hnen ah si loin, Pathian hnen ah kan sual hi catbang loin kan phuansuah ringring ih ngaidamnak kan dil ringring a tul. Kan sual phuan nak hmun cu leitlun puithiam pawl tohkham hmai ah a si lo, Pathian zangfahnak tohkham hmai ah a si sawn. Minungtampi in mipi lakah an thlarau rawl an hawl theu ih, ziang tik hman ah pumpuar nak tak tak nei dah loin an thlarau rawl cawmtu an Tuu khal hmai ah to in an thlarau rawl khawl ti an nei dah lo. Cuvek minung pawl hin thlarau lam pumpuar ti um loin, rawl an rukih sakhua dinhmun niam zet ah nungin, Pharoah sungkua bangin thatlam pan ti ujm loin an sual deuh deuh khal len zianghman ka mang a bang lo ding. Thlarau lam ih than sohnak cu mahte mimal nunih Pathian thawn pawl kawm awknak ah a thum awk bik ih kan mahte thlacamnak, Bible siarnak le Pathian thu ruatnak can hmannak le Khrih thawn bulpak pawlkawm awknak kan neih lo a si ahcun kan thang so thei lo ding. Mahte Pathian thawn pawlkawm a awknak neih ding cu a harsa ding ih dal tu tampi um hman seh la, a har kan tuar hmaisak ih Pathian hnenah Thlarau pawl nak kan dil lawnga Pathian Thlarau pawl nak le thutak zirh nak pawl cu kan co ve ding. Aa kan Lalpai thu simmi hi mi tampi cun an ngaihthah men a si lo maw : 'Na pindan sungah lut aw la, na sangka cu khar aw' (Mth. 6:6).\nKan pupa pawl in kan nih vekin sakhua nak canvo thatha an rak nei lo. Whitefield le Wesley pawl in thu an rak sim laiah tui kan neih mi thil an neih lo mi a rak u. An rawngbawlnak cu lar zet le fak um ciamco a rak si loih, mi cawimawi nak hnakin hremnak le hmuhsuamnak an rak tong sawn riangri. Asinan, an hmanmi hriamhrei cu a tha zet mi an rak hmang. Tulai san ih conference, khawmpi, crusade, campaign, le rawngbawlnak hmanrua thattha kan rak neih mi hnakin hmanruan thatha an rak nei lo nan tui kan nih ih thawm le vang thawn kan cangvaihnak hnakin thawmvang loten mi tampi hnenah an sakhua nak thutak cu an rak theih ter sawn a si. Tu lai san ih hni puan a phunphun a hruh mi pawl le hmanrua a phunphun hmangtu pawl hnak in hnipuan rawng khat te lo bawhtah hnipuan thawn piangthar nuntudan mawi le a tak ih thutak nunpi tu pawl hal hmuh ding an tam sawn a si tiah ka zum. Hi pawl hi ziangruangah a si. Ziangruangah tile, an nih pawl khan a tak ih mimal sakhua nak, Pathian thawi mimal cio pawl kawm awknak pawl an rak neihhnak ruangah a si ding tiah ka zum. An mai mimal nunah Pathian thawn an pawl kawm aw ih an nun in Pathian a cawimawi ruangah an nih khal Pathian in a cawimawi hai a si. Aw Khrih an thlun vek hin kan thlun ve lo ding maw? An tuah vekin tuah in an feknak lamzin ah feh ve cio uhsi.\nA takin kan nunpi ding thu malten ka run sim dingih ka thu ka tawp ter hrih ding.\n1. A hmaisa ah na thlarau nunnak thawn peh aw jin, na tikcu le can hin ziang a lo phut ti na thei aw maw? I ngai aw ila, ka lo sim ding. Thlarau hrangah tihnung tikcu le caan ah na nung asi. Tui hlan ah, tui san tluk in vanram lamzin ah thangkam mi a rak tam lo a si thei men : hlan ah cun, cui thang pawl cu tulai vek in theih har zet le thiam zet ih kam mi an rak si lo ding. Ziang pawl an si ti ruat hnik aw. Na fehnak lamzin kha thaten zoh aw. Kumkhua lungsiatnak hmun ah na thlen lo nak ding ah le na thlarau cu siatnak ah na thlen lo nak dingah ralring aw. Thlaraunun lem, suangtuahnak luangliam ih leitlun sakhua nak pawl lak ihsin fimkhur aw Pomzua, le mi ngilnei sakhua fehsual pawl nuntudan lak ihsin fimkhur aw. Thuthen hnih aw thei lo pawl, dinhmun bulba nei lo tu pawl, le sakhua nak cu leitlun pawl kawm awknak ih hmangtu pawl nuntudan lak ihsin ralring aw. Lehhnu ah thiltha tuah dingah na thlarau cu daithlang zet in na um a si ahcun na thlarau cu a nung lo mi thawn a bang aw a si. Thangharh aw thlang aw la, na dinhmun tihnungza thei aw thlang aw. Tho aw la, kawh na si nak le hril na sinak cu ciang thlang aw. Pathian lalram cu a hai a si. Khrih na rundamtu, misual pawl rualpi cun a hnen ah na rat ding hngak a um a si. Tui sun ah puhmawhnak na neih mi pawl cu tanta aw la, Khrih in a lo kawhnak cu thei in saang thlang aw. Rualpi na neih lo khal a si le, zohman hngak aw hlah. Tui can hi na thlarau hrangah tihnung ngaingai a si. Lamzin bite ah mimal te lawng khualtlawng an um a si ahcun mimal te lakah na tel ve thei nak dingah Pathian hnen a bawmnak dil in Khrih hnen ah ra mei aw.\n2. A pahnihnak ah, midang thlarau thawn peh aw in, khristian pawl zate hnenah tikcu le can hin ziang a phut a si ti na thei maw? I ngai aw la, ka lo sim ding. Thiltha tuahnak dingah can tha le canvo tha nei in na nung lai. Tu tluk in duh um zet sangka cu on in a rak um dah lo, ih tu tlukin lo ah thlai pawl cu lak ding an um dah lo. Cui sangka on aw cia sung ihsin lut in thlaithar pawl la dingah na feh ding maw ruat hnik aw. Na thih hlan ah thiltha ziangtal tuah thei tum aw. Hman tlak mi si tum aw. Na suah lai hnak in, Pathian bawmnakin, na umnak leilung cu na thih tikah tha sawn in tanta tum aw. Na rualpi, na minungpi, na sungkhat pawl thlarau kha ruat hnik aw : Pathian in mi cak lo zet pawl hmangin mi dang thlarau rundamnak a pek theu a si ti kha theih hngilh aw hlah. Tikci le caan cu a rei lo ding; leitlun hi siathlam a pan cuahco ih na tikcu le caan hmandan thiam aw, vanramkai ding minung pawl ih ruahnak neih mi a si lo. Pitlin ding cu ziang hman thupek thei min na nei lo a si ti cu zianghman rinhlelh ding a um lo. Thiltha na tuah tumnak hin midang hrangah thiltha a suah ter tengteng ding ti a ciang lo nan, nangmai hrangah thiltha a hring ding ti cu a ciang a si. Hnatuannak cu taksa le thlarau hrangah damnak thuruk a si, 'Mi va bawm tu cu a mah bawm a si ve ding' (Thuf. 11:25). Ka lalpa i thu simmi hi a simsan tak tak vekin theih a si lo theu; peknak cu ngah nak hnakin thlawsuahnak a si sawn (Dung 20:35).\n3. A pathumna kah, na kawhhran thawn pehpar in tikcu in ziang a lo phut a si ti na thei maw? I ngai aw la, ka lo sim ding. Rinhlelhding um loin, tu laisan hi kawhhran hrangah thlaphan um le saweisel nak tikcu le caan a si. Kawhhran sungih um pawl in kawhhran hi tisuar lak ah an thlenter. A dinhmun hi sakhua bulba nei lo pawl, Roman zirhnak pawl le leitlun sakhua nak nei tu pawl in an der ter. A thihri hi a sungih ummi zirhtu dik lole tihhrut pawl in an ti cau. Asinan, na kawhhran in a dungthlun tu pawl ih zirhnak, hramtosal tu (reformer) pawl in zirhnak, Bible a sinak vek ih thlun in zirhnak pawl a zirh ih a thlun a si ahcun tlansan aw hlah la zam san aw hlah. Thurin pawl an hlawnhloh in khristian thantar pawl an bawhthlak a si ahcun nang le kei kan cangcaan a cu ding. Asinan, tu hrih ahcun kan lawng hlun te ah hnget zet in thlun hrih uhsi.\nTihhrut pa bangin ziangah kan kawhhran cu kan zam tak ding? Harsatnak ruangah thutak a him nawn lo ruangah maw si? Kan mah teh kan tha cuang maw si? Khui tawk ah saw kan feh ding? Zo hnen ah saw kan tlan ding? Khuitawk hmun ah thlacamnak tha sawn kan hmu thei ding? Khui tawk hmun ah thiltha lo lakah thiltha tuah tamnak kan ding? Kan mang a bang men ding; hi leitlun ih mithmuh theih kawhhran ah a tha deuh ih tuahnak hmun a um cuang lo. Khui tawk hmun hmanah khawdur um loin van fai relrel nak hmun a um thei lo. Thiltha lakah thiltha lo in a cawhpawlh ringring a si; sangvut cu hrampi pawl um lo in a thang dah lo. Asinan, kan lung in ti awi tu ding a um; tu lai san ah evangilical thu simnak hi tu hlan hnakin ramsung le ramleng ah a thang sinsin a si. Tui hlan ih thutak rak dinpi tu, Pathian mi rinum pawl in an mahte khal in dikalhnak lakah an rak phuangsuak ih tui kan san ahcun cuhnakin thudik dinpi tu kan tam sinsin in a lang. Asinan, kawhhran remsalnak hnatuan pawl cu dokalhnak kar lakah a cong vai rero a si. Napoleon in Merego raldo lai ah a sim bang in' Nehnak cu hmailam ah a um a si'. Kawhhran sung member pawl in phunzai loten le raltha zet in, midang zoh loten an um ih, tlu se lo ten an mah le an kawhhran cio ah tanla in thiltha lo cu an do cio ahcun kawhhran cu a tlu se lo dingih kan te sin fa pawl hrang tiang ah thlawsua hnak a si ding. Curuangah kan ke thaten remhnget in ding hnget uhsi. Lawng sung ihsin didai malteteten a zun ruangah zamhlah uhsi, cu hnakin a zunnak cu phit in lawngpi cu a feh kal te ih feh ter tum sawn uhsi. Kan ral co cu do sinsin in, hna cu tuan sinsin in, thla cu cam sinsin, kawhhran ah hnghet sinsin uhsi. Hi ti vek in kawhhran sungah a hmang aw ih a nung tu cu ziang tik cu le caan ah a nung ti a thei aw tu a si.


Kristian Thuthang Archives - Page 3 of 43 - Chinland Today Media\nZumtu Hremnak Le Tiduhdahnak 2015 Ah A Luar Ce\nKan dungkum 2015 hi santhar thuanthu ih Zumtu pawl tiduhdahnak le thah an tuar nasatbik kum a si tiin Open Door USA pawl le Zumtu pawl tuarnak zingzoitu pawl cun a tarlang. Kan ram Myanmar ram hi 24 nak ah a tel. Zingzoitu pawl ih an hminsin dan ahcun 2015 kum ih an thah mi Zumtu hi 7100 tluk an […]\nby CT Media ·\tFebruary 13, 2016 ·\nChina Zumtu Pawl An Thlabar, An Pastor Le A Nupi An Kai Zo\nChina ih kohhran tuumbik pastor le a inn sang nu cu January 28 ah, China thuneitu pawl in an kaiih an cincang theih lo in tu ah an um. Pastor Gu, Joseph ti khal ih theih lar mi Three-Self Patriotic Movement (TSPM) Church pastor pa cu khawi hmun hman suahvah siang lo in le, midang thawn pehpar aw thei nawn […]\nby CT Media ·\tFebruary 1, 2016 ·\nThawng Inn Ah sml 20 Lenglo Nikhat Ah Pastor Saeed Thlacam\nKan dung naiih thawng inn ihsin an suah, Pastor Saeed Abedini cun thawng inn ih an um laiah sml 20 lenglo nikhat ah a caan ahcun thla ka cam. Tuah ding dang a um lo. Pathian hnen ih thlacam tilo cu tuah ding ka nei lo tiin USA ih thuthang latu Fox News ih an thusuhnak ah a sim. A […]\nPakistan ih Christian Fala Muslim Tlangval Pawlin That\nPakistan ih Christian fala pakhat cu Muslim tlangvalpawl in nupa nuamnak hmanpi dingah an duh ih an duhnak a el-kalh ruangah an buainak hmun ah tlangval rual cun mawtaw thawn an taih that cih. Christian fala rual pawl inn lam pan ih an tlun lai ah Muslim tlangval zuri pawl cun an rak bawh ih nupa nuamnak hmang dingin an […]\nby CT Media ·\tJanuary 27, 2016 ·\nPastor le Mino Pawlih Lawngfangkheh Zuknung Zoh Daan Dinhmun\nSantiluan ih a zuan pi mi leitlun thansonak IT le internet ruangah sakhuanak, zumnak le vantlang nun pawl ah danglamnak tampi a thlen a si. Zingzoitu Barna Group pawl in pastor pawl le santhar mino pawl ih internet an hman mi ah nu le pa lawngfangkheh ih umlai zuknung le zuk ih zohtu ziangzat an um ti mi zohfiangnak an […]\nby CT Media ·\tJanuary 26, 2016 ·\nChina Nauhak Kai-Zuar Theu Tu Kai Ngah Riai\nDecember Snow Khiangte SHANGHAI: China ram , Sichuan khawpi ah nauhak fir hnu zuar theu tu mi 78 pawl cu ni zaan January 20 tlawngkai nithum khan China police pawl in an kaih ngah thu Xinhua News Agency cun a phuang a si. Sichuan , Liangshan khua in nauhak an fir hnu km 2,000 tluk ih hlat nak Linyi ah […]\nby CT Media ·\tJanuary 21, 2016 ·\nChristian Umnak Tihnungbik N. Korea\nAmos UkMangbk Open Doors USA ih hmuhsuahmi vekin North Korea cu leilung tlun ih Christian hrangah a tiihnungbik le umnak tthalobik ram a si. Tui kum ah N. Korea in Christian 70,000 thawng a thlak ih mi tampi a thah tiah Open Doors CEO ttuanlai David Curry in Christian Post ah a sim. -Christian Headlines\nby CT Media ·\tJanuary 18, 2016 ·\nPastor Saeed Abedini A Luat Zo\nAmos UkMangbk Kum 3 lenglo Iran acozah ih thawngthlakmi Pastor Saeed Abedini cu tihnih (Jan 16) ah suah zalen a si zo. Amah hi Iran ram ah Kawhhran dintu tiah mawhthluk in “national security” tibuaitu tiah July 2012 ah kaihmi a si ih inn thawngthlak in ret a si hnu Sept. 26, 2012 ah veikhat kaih a si sal. Cutin […]\nReport Thar: Nazi Pakhat Tinten Christian Pakhat Thah Tuarnak Leiram\nAmos UkMangbk Leitlun ah Christian hrem-thahnak a nasa sinsin kan theihcia bangin nazi pakhat tinten zumnak ruangah Christian pakhat cu thah a si ringring tiah Crux Magazine cun Christian pawl hremnak cahram a suahmi sirhsan in thu theih a si. Zalen zet in Pathian kan biak thei le kan thangthat thei, a hna ka ttuan thei caan sunglawi kan co […]\nby CT Media ·\tJanuary 15, 2016 ·\nAmerica Damnak Dingah Ruahsan Ding PATHIAN Lawng: Franklin Graham\nAmos UkMangbk America ram pumhuap state tin ah thlacamnak thawn khual a tlawngtu Billy Grahram fapa Franklin Graham cun America hrangah ruahsan ding umsun cu PATHIAN lawng a si tiah a sim. America ram damnak dingah Democrats minung in siseh Republicans mi pawl in siseh an ti thei lo ding, Pathian lawnglawng ruahsan ding kan nei. Curuangah sual sir in […]


MAN KUAN/CAWI KAN NGAM LO - Chinland Today Media\nJuly 27, 2009 12:25 pm·0 comments\n“Man kuan ngamtu ih piang an thangso ih, diktak ih man kuannak ram ih piangah thansohnak in hmun a co sinsin” ti thu hi zawi sim le rel sawn mi khal a si lo ih, zobik ih tuah ding ti khal a um ce lo. Ram thangso ih kan neihmi pawl khi kan zoh tikah, kan ram ih olsam le thupi hlapi ih kan neih lo mi tiang khalah “tax” an kuan ih, cumi hmangin an kuannak zawnzawn hnatuan vivonak ah an hmang theu. Leiman, lamzin man, cumi khami man tiin an kuan theu, cumi rak kuan duhlo tu an um pang a si ahcun, ningzah za ngaingai a si ding. Cumi thu ka ngan hmaisak duhnak cu, “Kannih Laimi kha hin, a man kuan ngam sehla, thansohnak lamzin kan zawh kan ti rero mi hin hmual a neiin, a cak sinsin thei ding; tiah ka zum.\nAhmaisabikah, hlasaktu pawl lam vun zoh duak sehla; an aw neih mawi cu an hmangih, an thlanhri put in, theitawk in khui suah theinak dingah an zuam theu. A hleice in, kan Lairam ah an duhzah khawngnak ding a umlo ti cu kan fiang cio dingih, Kawlrawn le Kawlphai kau sawn hmanah zuar khal hai sehla, kan ram naih deuhbik Mizoram hlasakthiam pawl lakluh zat la lut ding cun, har ngaingai a si ding. Cumi cu theihsak kan tum lo ih, Internet in simaw, a man kuan lemlo ih neihdan ding hawl in, kan rak copy sak ih, a suahtu le saktu in an hmuh ding zat hmu thei lo in an um theu.\nRamleng thleng ta ceng, cuvek pawl cu duhti va si duh nawn awm lo ih kan ngaih mi pawl khal a hluarkai sawn ah an cang!!! An sungkhat unau zozo si maw hmangin email ah an kuat awk terih, cumi hmangin midang dang Computer ih thun thei dingin an tuah sak aw. Hlasaktu pawl kan uar ih, hlasak thiam karh sinsin nak dingih kan ram minung pawl kan duh ahcun, man kan kuan ngam ding a si. Ramleng khal in cahawk a har nawn lo, ramleng ih um sinsin hrang ahcun, aman khal kuan sang deuh mai sawn ding a si. Ramsungih um in, khui khatah Ks. 1000/- ih an lei ahcun ramleng um pawl cun, cuhnak ih man khungin kan lei ngam ding khi a awm sawn.\nSingapore ih kan hruaitu pakhat thawn phone hmangih kan biakawk nak ka hngilh theilo mi pakhat cun, “Kan cabu hi kan lo kuat dingih, Singapore Dollar 10 in in rak zuar sak ding maw si?” tiah ka hei sut ih, anih cun “Malten maw, hinah cun cahmai pakhat ah cuti zat, kha ti zat tiin man khih cia (fixed rate) an nei ih, curuangah nan zuar thei ding ka zum lo” tiin in rak sawn. (An ram hmin ka salnak san cu a dik ruangah a si). Ram leng kan thlengih, kan hngilh mi tam sawn lakih ka duhlo zet mi cu, kan ramsung kan harsat zia kan hmu duh lo hi a si.\nHla lam ah, calai ah thansoh kan duh zet nan, a ngan tu le saktu pawl kan hlut sak ngam lo ih, ngan sinseh ti duhsannak hnakin, an ngan le an sak thei nawn lo duh sawn vek khi kan bang theu. Kan Laimi kan thansonnak ding ahcun, ramleng um tam zet tanrualnak kan tul ding. Rampi pakhat hruaitu thawn phoneih kan biakawknak ah, “Nan ram a thannak ding ahcun ramleng um pawl sumpai ih an tuan ngam a trul ih, ramsung um pawl in an thazaangin tuan seh” tiah in rak forh dah.\nSi, thuthang tenau deuh simaw, calai tam zet a va si lo hmanah, a suahtu in a suah ahcun, a man kuan dingih ramleng um (a hleice in) pawl in an rak ralrin awknak thawmvang a thang ahcun, tui kan neihmi hnakin calai le hla khal kan nei tam sinsin ding. Hlasaktu le cangantu simaw, ca suahtu simaw in, man kuan ngamtu Laimi kan um ti an theih ahcun, an calai khal an duhfir in, hlasak lam khalah, ‘Ka sak thei ko’ ti men lawng siloin, zuam sin dunnak in an thinlungah hmun a co sin dingih, cucu kan thansohnak ding khal a si sawn.\nRam sungih um pawl sawn hmanin an lei ngam ahcun, ramleng um pawl cun tam sawn kan lei ngamin, kan cah ngam ding sawn a si. Ram sungih um pawl in an nikhat (General Labour) hlawh ih an lei ngammi, ramleng um khalin kan nikhat hlawhin lei ngam bang sehla cu!!! Aw… kan calai, kan hla etc., a va karh zai in kan va thangso ding so!!!\nRamlengah kan um ih, kan duhtik hmanah biakin thleng thei kupkap lovin, kan thlarau tulsammi hman dawng thei ngut lovin kan um ti cu, kan hruaitu thlarau mitmeng pawl cun an hmu thiam ding nan, hmansehla Pathian thuthangtha simtu pawl ko ding cun kan cem in kan kuan ngam cuang lo. Sumpai lawng kan kuan ngamlo a si lo, kan can kan ui ih, cui kan uinak cun Pathian in hlatter sinsin ti khal kan ruat ngam aw lo lawng silo in, kan ruat siang lo.\nCu tiih kan kuan ngam lo sung ahcun maw, thansohnak cun kan sungkua hleilo in thlen lo dingih, kan ram le miphun cu midung ah fehin, mi hnuaiah in kun ter ringring ding khi a rak si. Kan Laimi lak khalah, hnamdang upa thawn khal kan kawmawk tikah, Laimi cu pum khat si a har ding thu ka dawng tam sawn. Cumi ih hram cu ka hawl theu ih, ka hmuh hmaisakbikmi cu kan kuan ngam lo nak hi a si.\nA par lamih ka simzo bangin, kan ram le miphun hrang kan ti ceng ahcun, a man kuan ngam kung, aman pe ngam kung. Cumi cu kan ram mipi khal a ti phur dingih, lamzin tharah a hruai ding. Kan unau Hakha hi kan tluk theilo zet in ka hmu, a san ih ka theih mi cu, annih cun an kuan ngam, hmin khal ah duh, an duhmi co ding khalin an can, an thazaang le an sumsaw kan kuan a si.\nCuvekin, Laimi sinak rak nei sawntu, kannih hin, kan calai hi kan duhih, kan Calai cu kan hminin siseh, Laimi tikhal, hnamdang pawlih in hmuhnak siseh, ti kan duh a si ahcun, kan kuan ngam ding a si. Kan pe ngam ding khal a si. Curuangah, ramleng um pawl, a hleice in, kan umnak hmun ihsin, kan Lairam thu le hla, kan Lairam thuthang kan thei ban thlang, cumi cu duhtawk loin, a man khal kuan ngam thlang dingin ka sawm aw duh a si.\nCutiih, kan kuan ngam ahcun, calai a karh sinsin dingih, ca nganthiam pawlin leilam thlawsuah beiseinak an nei thar ding. Cumi cun calai lam ah thansohnak in thlen dingih, kan ram cun hmelthar a suah ding. Kan hlasak thiam pawlin, thungai suahih hlasak duh sinsin nak an run nei dingih, thu le hla ah kan ram kan thang so ding hi a si.\nCalai kan neih tamnak le hla kan neih tamnak cun, kan Laimi tiawknak a sawh hnget dingih, thenhran theih loh khawp dinhmun ah in hruai ding. Kan Pathian thuthangtha phuangtu pawl khal an can sunglawi cu, leilam ro ruat loin an tuan thei dingih, kan ram in hmel thar a vun suah tik ahcun maw, ram tha le duhum za ngaingai ah a suah ding. Kan can, kan thazaang, kan neih sumsaw pawl hmuahhmuah, kan ram hrang kan ti ih,kan cem ral ih, kan kuan ngam ahcun, thansoh hlei lo hmabak kan neilo. Sinak kan duh ahcun, a man kuan ngam a tul. Lungrual kan duh khalah, a man kuan ngam a tul. Duhmi co thei ding khalah, a man kuanngam khal a tul.\nKan thlentum ram thleng ding khalah, aman kan kuan ngam a tul ti kan hmuh suah ih, kan theihthar lawng duhtawk loin, a tuah le tuan suak ngamtu kan si ding ni thlir in, kuan ngam uhsi tiin ka sawmaw duh a si.\nTags: Cahram, hniangsinpa


A cem zo mi kum Sawmbi (Decade) | VCTH\nHome » Cahram » A cem zo mi kum Sawmbi (Decade)\nBy vcth on December 23, 2009.\nZiang le ziang lo in kumkhat cu a rak cem zik thlang lala ual. Kei tla kumthar a thleng zik thlang ih, kum 2009 kum sungah ziang pawl ka rak tuah timi ka ruat phah rero. Cutin Internet ih Times website ah “The Decade from Hell” timi article ka rak hmu. Hell ram sungah kum sawmbi tin kan sim thei ding ka zum. Cumi thutlangpi ka hmu lawngah kum 2009 cem hi kumkhat cem lawng silo in Kum zabi 21 ih hmaisabik Kum sawmbi (decade) tla a cem ual tin ka rak ruat suak sal.\nA tu hrawng a rak cang mi leilungtlun sumpai tlaksiatnak (economic crisis) pawl, terrorist pawl ih thuhla pawl, Natural Disasters pawl, Vanduainak pawl, leilungpi ah mangbang um zet mi damlonak thar pawl, pulhnat pawl thawn kan tong aw ruangah “A buai zet mi Kum Sawmbi (decade) pakhat a si” tin cangan tu pa in hmin a rak pek.\nKum sawmbi ih hmaisabik a si mi kum 2000 kum kan thleng ve ten, hmaisabik January nikhat ni a thoknak 2 minutes a luan ve ten Japan ram ih Onagawa timi Nuclear zungpi ah alarm aw pi a rak suak ciam co ih Y2K virus buainak kan rak tong thok. Cumi lai-ah computer technician pawl le Scientists pawl cu an rak buai nasa.\nCuhnu kum khat 2001 ah voikhat hman kan ruat ban lo mi 9/11 siatnak pi a rak cang lala. American pawl le leilungpi hrangah ziangtik hman ih kan hngilh thei lo ding mi minung thihnak kan rak tong. Cui thil ruangah mipi 3000 lenglo an rak thi. Cumi thuhla ruangah American in Afghanistan le Iraq ah do awnak a suahpi ih mipi leh ralkap tampi an thi.\nKum 2002 ah, Indonesia ram ih Berli tikulh ah bum a puak ih mung 200 luan an rak thi lala.\nKum 2003 ah Taiwan (Chinese) pawl in an ram ah minung le minung ol zet ih a suan aw thei mi SARS damlonak hrik (virus) an hmu thu an rak than. Cuhnu ah Asia ram ih Tourism hnaṭuan pawl a ṭumsuk zet.\nKum 2004 cem zik te ah leilungpi lau ṭheh ter mi Vanduapi (Natural Disaster) pakhat kan rak tong lala.\nCumicu…India tifingriat ihsin Sunami timi Quake pi le tisuarpi ruangah Asia le African ih ram 12 ih mipi tampi’n an rak tuar. Himi Sunami ruangah mipi (200,000) luan an rak thi.\nKum 2005 ah North Korea ram in Nuclear thilri pawl an nei zo timi kha an rak than. American le leilungpi in an rak thinphang zet.\nCumi hnu rei lo ah Indonesia ram ah minung suan thei mi H5N1 natnak an hmu timi an tarlang. August 29, 2005 ah USA ram ih Southeast Louisiana ah Hurricane Katrina timi thlisia a rak hrang ih mipi 1500 lai an rak thi. Thehle, US$ 100 billion man lai thilril pawl a siat ṭheh. Cumi cu USA thuanthu ah a tum bik mi Vanduainak (disaster) pi a rak si.\nKum 2006 ah Yi-Nan leh Petroleum man pawl a rak kai nasa. Leitlun record thar rori a rak si.\nThehle, Israel le Hizballah pawl Lebanon ah ral an do.\nKum 2007 ah kan Kawlram ah Phunki pawl ih san-dah-pyah mi Saffron Revolution timi a rak cang.\nKum 2008 ah kan kawlram ah voikhat hman a cang dah lo mi Nagis thlisia a rak hrang. Nagis thuhla hnu rei lo ah China ramah Cichuam linghninnak a rak cang lala. Mipi tampi an thi, thilri tampi a siat. Cumi hnu rei lo ah India ram Mumbai ah terrorist pawl ruangah mipi 170 luan an rak thi lala. Kum cam zik hrawng ah USA ram ih Stoke Sharing Market an rak buai thok rero thlang.\nKum 2009 ah cun 2008 ihsin a rak thok rero mi American ram ih Sumpai tlaksiatnak (Economic Crisis) pi cu leitlun sumpai tlaksiatnak (Global Economic Crisis) in a rak cang. Thehle, World Health Organization (WHO) in ( H1N1) timi damlonak hi leilungpi ah ttihnung um tuk mi damlonak pakhat a si tin an sim.\nZiangkhal lole, cu vekin thuhla ṭha lo pawl thawn kan rak buai mi kum 10 cu rei lo ah a cem thlang ding. Cumi kha ca ngan tu pa in “The Decade from Hell” tin a rak sim. Ziangkhal lole a siabik le ṭha lo bik mi thuhla pawl sung ihsin tungdinnak le thazang laknak thawn leilungpi le bulpak pakhat cio cu kan feh vivo a ṭul ko.\nRei lo ah kumthar a si thlang ding. Kumhlun ih a rak cang mi thuhla sia pawl ihsin zirnak lak in hmai a ra ding mi kumthar ah thazang thar thawn pakhat cio le leilung pi hrangah kan nun ding mi kan ṭuanvo a si ko. Leilungpi ah raldonak pawl, minung pakhat le pakhat that awnak thuhla pawl, Vanduainak pawl, Natural Disaster pawl kha mal thei bik in mal hram seh timi thlacam nak thawn……………\n(Note: December (7) Times Magazine Issue- Andy Serwer ih The Decade from Hell siar mi parah let sal mi si)


Kah that mi Al Jazeera journalist ruak an vui lai ah buainak maksak a suak - Falam Online Media\nKah that mi Al Jazeera journalist ruak an vui lai ah buainak maksak a suak\nIsrael ralkap in raltlan umnak hmun an luhcilh laifang ih kahthatmi journalist Shereen Abu Aqleh (kum 51) ruak an vui lai ah buainak a suak ih an ruak kuang tiang a tla phah zik.\nJERUSALEM (AP) — Israeli riot police on Friday pushed and beat pallbearers at the funeral for slain Al Jazeera journalist Shireen Abu Akleh, causing them to briefly drop the casket in a shocking start to a procession https://t.co/uMT6E3wAZw\n— Rob Gillies (@rgilliescanada) May 13, 2022\nPalestine buainak le Middle-East buainak pawl zirzoi pholang ṭheutu journalist Shereen Abu Aqleh cu May 11 ah an kap that.\nAmahhi leitlun media hminthang Al Jazeera hrang kum 25 lenglo hna rak ṭuan zotu a si ih, Middle-East buainak pawl lamṭan nei hran loin dik zetih thuthang phuang ṭheutu tiah theihlarmi a si.\nThuthang latu ti thei thiam ding ih thuamaw cingin kah that a si mi thu ah Israel ralkap dem tu an tam ih a kaptu cu daan vekin hremnak pe tengteng dingin leitlun mipi in an dil ngen.\nPalestine cozah cun Abu Aqleh hi Israel ralkap kah that hrimmi sivekin thu an suah nan Israel lam khalin kan mah rori kan si ti`n puh theih a si lo an ti ve thung ih Abu Aqleh thih thu ah an tuarpi thu le thuhla felfai zirzoi an tum thu, official in an phuang.\nAsinan, Abu Aqleh an kah lai ih um ve, a hnaṭuanpi mipahnih cun Israel ralkap in hmunhla ihsin sniper thawn an kap mi a si thei ti`n an rel ve.\nAbu Aqleh an kah thatnak Palestine ram, Jenin khua ah kahawknak a suak thei zetih Israel ralkap in an ral pawl umnak hmun an luhcilh ṭheu.\nAbu Aqleh an kah that ni khalah a hmun ih umvetu Associated Press photographer in meithal le bomb puah thawm a thei thu a rel ih Israel ralkap in ralthuam phunphun kengin inn pakhat an kulh ih kahawknak a suak a ti.\nPalestinian Health Ministry cun cuih ni buainak ah hriamtuar khawmi 13 an um ti`n thu an suah ih “Shereen Abu Aqleh kah that nak cerek kan zoh ciang hnu ah international criminal court tiang thlen pi in thubuai kan tuah ding” ti`n an tarlang.\nIsrael ralkap zungpi khalin Palestine pawlin in kap ruangah kan commando pakhat a thi ti`n thu an suah ve.\nShereen Abu Aqleh ruak vui lai an buai nak san cu Israel ralkap pawl in ruak kuang ih Palestine thantar an hnukthlak tum ruangah a si ti`n ramsung hram bun media pawl ah tarlang a si.\n← PDF ralkap ṭih ah Mipum maldeuhnak ralhraang Sakhaan pawl an fin aw\nFalam peng ih ralhraang mithi pawl cu Inn urkaang mi ah an ruak khaang tel cih →\nUFO in, in dawi ciam co cu Ninga sung ka khur – Miley Cyrus\nHand sinitizer in ruangah Minung 7 Nunnak Cem, Mipahnih Nikhua theiloin Siizung thleng


Kawl Ralkap An Thil Tuah Hi Cu Apoi Tuk Ton Ko Ee – Chuncha News\nKawl Ralkap An Thil Tuah Hi Cu Apoi Tuk Ton Ko Ee\nRakhain ah Bama ralkap in meisa thawn an khua / an inn an urkang sak thluh ruangah STAY HOME ti rero a si laiah an inn ah silo annih cu tluun khuh um loin leilung ro parah an it a si hi! USDP cozah kha kan tan kan dinpi tinak si riai loin USDP san hnakin NLD cozah san ah Tlangpar miphun ah sual nei lo mipi thisen suak le mi thihnak a tam ticu ram sung Thuthang siar theutupawl hrang eltheih lo thudik a si.\nHihi NLD cozah in Bama ralkap thawn kutkai awin hnatuan tlaangdan ah USDP cozah a rak tluk lo ruangah maw, lole NLD hrimhrim hin Tlangpar miphun cimit thluh duhnak policy tivek a rak nei teh a si peimaw tilam tiang hei ruah phah țul dinhmun ah kan um a si. Chin ramah doawknak, cerek le bomb awn kan rak thei dah lo naan NLD cozah san ihsin kan thei thok, mithi khal tamzet an um ih tuni tiang Sizung ih tuamhlawm aw rero lai khal an um. Mahle titheinak zawn in kan Chin raltlanpawl hrang tankhawh cio tulah kan cang tikhal eltheih lo thu feh rero lai a si.\nMyanmar State Counsellor Daw Aung San Suu Kyi Hi USA Pawl Nih An Uar Hringhran Ko, Mask Pakhat Ah $ Hizat Zuar Cu\nChin Mifim Hna Nih, CNLD MP I Cuh Loin, NLD Party Lei Lawngte An I Cuh Hnga?


US Leh Russia in Nuclear Ralthuam Timal Ding - Chinland Today Media\nMarch 29, 2010 7:26 pm·0 comments\nLeitlun ih Nuclear ralthuam nei tambik US leh Russia cun an Nuclear ralthuam neih ciami pawl timal dingin rualrem awknak thutiam an tuah theithu an puang. US leh Russia hin an Nuclear ralthuam neihcia mi pawl timal tlangdingin US President, Obama leh Russia President, Dmitry Medvedev cun theihtawp suah in an rak dawr aw rero theuih, tu ah cun Nuclear ralthuam timal dingih remti tlangnak thutiam an tuah theita a si.\nWhite House thusuah miin a tarlang nakah US leh Russia cun Nuclear ralthuam 1.500 veve lawng nei dingin an rem titlang tiah a tar langih, hihi tuihlan ih an rak neihcia mi ihsin 30% in a tla niam ding tinak a si. Hi thuhi US rorel nak Inn sang Senate leh Russia ram rorel nak Inn sang Duma in an pawmpi hmaisak ta a ttul dingih, himi in an pawmsak thei a sile hmaithla ni 8 ah khin Prague ah an remawk nak thutiam hi an ngandingih an retcih thlangding a si.\nUS leh Russia in kum 1991 ih Nuclear ralthuam timal nakding Strategic Arms Reduction Treaty an raktuah micu tui ttum tahin a thleng sunzawm ding a si. US President, Obama cun leitlun ih Nuclear ralthuam nei tambik US leh Russia in a liamcia kum 20 lai ihsi ralthuam neimal dingih thutiam an raktuah mi sungah tuihi a ropi bik a si a ti ih, ralthuam neimal dingih hmaihruaitu an si ngamcu lungawi thu a simih, US leh Russia hin remnak leh daihnak an duhzia a tilang a si a ti.\nSouth Korea Lawng A Pil\nTheihzo vekin kandung tlawngkai ni 5 ah South Korea leh North Korea ramri, Tuihlan ihsi an rak cuhawk theuih an rak kahawk theunak hmun Backnyeong tikulh ah South Korea lawng a pilih, Tuisun ih Yonhap News in a sim nakah himi lawng pil sungih to minung 58 cu nungdam ih runsuak an si ih, minung 46 cu tutiang an dinhmun leh an umnak khal theih lo in an hlolai tiah a sim.\nHi lawng a pil naksan hi ziangruangah ti theihfiang nak a umlo nan lawng a pil hlante ah a puakih cumi hnu in lawngcu a pil tiah an simih, cu ruangah lawng pilnak hmun hi North Korea leh South Korea ramri an cuh awk theu nak hmun a si ruangah North Korea ralkap pawlin an kap a si menthei tiah mi tampi cun zumnak an nei, Asi nan South Korea Cozah cun himi lawngpil nak thu ah North Korea a hnamhnawih awk leh hnamhnawih awklo thu theihfiang nak an neihlo thu an sim.\nHi Lawng a pil ti an theih veten ralkap lawng 6 leh tipi kapih Duty lawng 2 leh Helicipter pawlcu lawng pilnak hmunah runsuah nak hna ttuan dingin kuatcih ansiih, tuisun tiangah ralkap pawlcun tipi sungah lawng leh minung pawlcu an hawl rero lai. South Korea President, Lee Myung Bak cun ttuanvo neitu Upa pawl ko khawmin himi lawng a pil naksan zingzoi fiang dingin thu a pe.\nIraq Ram Hrilaw\nIraq ram Parliament Seat 325 hrilawk nakcu thehfel a si zoih, tui Iraq ram hrilawk nakah hin Opposition Party Iyad Allowi ih hruaimi Iraqiyya Alliance Party cun Parliament seat 325 sungah Seat 2 in nehnak an co ih, Cu ruangah Prime Minister, rakttuan zotu Nouri Maliki cun hrilawk nak Vote siar danah thil diklo tampi hmuhsuak leh theihsuak a si ruangah ramdang khalin an ti theu vekin Vote tla hi siarsal dingin a nawrsal.\nAsinan Iraq ih UN palai Ad Melkert cun tui Iraq ram hrilawk nakah thil diklo ih tuahmi zianghman a umlo thu a simih, US State Department, Thupuangtu PJ Crowley khalin US lawng silo ram dangdang hmuhdan khalah tui Iraq ram hrilawk nak cu a thianglim in a felfai zet tiah a simih, Vote tla hi siarsal khal hai sehla thil diklo leh danglam nak a um a zumlo thu a sim.\nIndia in Missile A Kap Suak\nIndia mithiam pawlin an tuahsuak mi Nuclear ralthuam hmang thei Prithvi-II leh Dhanush Ballistic Missile cu a kap suakih, Prithvi-II hi Orissa tipi kap Chandipur ih Intergrated Test- Range (ITR) ihsin Defence Research and Devolopment Organisation mithiam pawlin an kapsuak a si. Hi Missile hi khawmual ralkap pawlih hman dingih tuahmi a siih, ralkap pawlih hman dingih pawmfel a si hnu ah ralkap pawlin an kapsuak a si.\nPrithvi hi Prestigious Intergrated Guided Missile Devolopment Programme (IGMDP) hnuai ih hlawhtling zetih an Test hmaisa bikmi a si ih, Engine pahnih a nei ih, Bomb leh ralthuam dangdang Kg 500 ih rit a phurthei. Metre 10 ih sau a siih, a tan zawngih hrawlh in Metre khat a siih, Tone 6 ih rit a si.\nDhanust Missile khal hi Bay of Bangal tipi ih ralkap lawng INS Subhadra ihsin lawng ralkap pawlin Training phahin an kapsuak ih Dhanush khalhi Prithvi vek thotho in lawng ralkap pawlih hman dingih tuahmi a siih, Lawng ralkap pawlin tipi thuanthum parih sin hmundangih an ral Km 350 hla ih ta khal kap ngah cutco dingih an tuahmi a si.


Thil Mankhung Hawl - Chinland Today Media\nThil Mankhung Hawl\nJanuary 1, 2010 9:03 am·0 comments\nNgun bangin ngah na duh ih, Hlawnthil thuhmi bangin na hawl ahcun…. awipa ttihzah cu ziang a si ti na thei dingih, Pathian theihnak cu na hmu suak ding a si. – Thufim 2:4-5\n– Seemtirnak 1-3\n– Matthai 1\nJanuary 1, 2008 ah Keith Severin le a fapa kum 7 mi Adrien cun ni khat ah a malbik minute 15 sung thil hawl tlang dingin an lung a kim. Carlos Alcala ih cahram nganmi Sacramento Bee in hiti’n a sim: Nikhua ziangvek a si khal ah nitin tein thil hawl an feh. Kumkhat a rei tikah paisa pia nawi, kohti bawlung, a thar ah tuah saal theimi plastic le canphio ih tuahmi palang, kheng, thawl tivek thil phunphun paisa $1000 lenglo man an khawl ngah.\nNikhat ah minit 15 sung Bible sungih hlawnthil hawl dingah kan relcat aw a si ahcun ziang kan tong pei? Solomon in, “Fimnak cu ngun bangin ngah na duh ih hlawnthil thuhmi bangin na hawl ahcun… Bawipa ttihzah cu ziang a si, ti na thei dingih Pathian theihnak cu na hmu suak ding a si…a dikmi, a tthami le ka tuah dingmi ziang a si, ti kha na thei thei ding” (Thuf. 2:4-5, 9) a ti.\nTthanlennak cu hmakhatte ah a ra cang lo ding. Pathian Ttongkam kan siarnak le A Thu kan ngainak ihsin nikhat hnu nikhat nuam teten kan thlengh aw vingvo ding. Van ih kan Pa thawn tikcu caan hman tlang cu ziangtluk a tthahnemmi covo le nomnak so a si ti ruat aw.\nCumi cu pumpek duhnak thinlung in hram a thok ih hmuhtonmi pawl ruangah thinlung thathawhnak in fimnak le kumkhua nunnak hlawnthil lam ah pehzom in a hruai vingvo.\nThil mankhung retnak Ca Thianghlim ah hawl aw,\nHlawnthil hawltu ih leilung a laih bangin;\nHawl awla na tong ngah tengteng ding,\nNa thinlung liantertu hlawnthil pawl an si.\nPathian ih thudik hlawnthil pawl cun\ntong suak dingin in hngak ringring aw.\nTangka Pia Hnih\nRuahnak Ttha Lo A Si Maw?


Falam Top 10 Thinkers Ka Hril Dan - Chinland Today Media\nFalam Top 10 Thinkers Ka Hril Dan\nJanuary 1, 2013 7:21 am·4 comments\nPu No Than Kap thusim lai\nFalam milesa lakah ram le miphun thu (social, politics, religion, economic, etc.) ah thurawntlak( locally & locally) khuaruat thiam, mifim, tiah na ruahmi mi pahra, hmin nan rak ngan thei cio pei maw? Tiih Falam facebook ih a tarlang tikah hivek upa lungfim ih an tuah mi rak sunsak hi thupi ka ti tikah ramsung le ramleng um kan hruaitupawl ka theih ban cin tete le an sulhnu zohkirsal in tuini tiang mipi ṭhansohnak hna a ṭuan thei lai rero pawl hmin le an thu ka theih mi zawinte ka ngan ve.\nU Hre Mang cun mipi ih kan hril thiamnak dingah mi 30 hmin pawl a tarlang. 30 hnu khalah kan bet sal. Cutin, mi 30 lenglo lak ihsin Falam mipi lakih kan top 10 thinkers hrilnak cu kan nei. Keimah vek mino, ramsung suahsannak reizo pawl hrang ahcun an thuhla kimcang khalin kan theilo ih cun hruaitu ṭha tampi kan theihlo mi tla an um ding ah ka zum.\nMipi ih hrilmi Falam Top 10 thinkers pawl hi zo pawl an si ti theih a si hrih lo. U Hre Mang tla cun vote siarnak le result tarlangnak a nei lai dingah ka zum.\nPolitics: Aliamcia ih thilcang cu vun tanta in tui kan ram din hmun in ramthukhelnak ih a kekarnak ah a hlawhtling. Calai le fimthiamnaklam khalah pabik pakhat a si. A thusimthiamnak, a canganthiamnak le mipi thinlung a neh theinak cu tuini tiang a hum thei ringring lai. Politic zetih kan thlir asile, Chinmi lakah a ziik tiang thleng thei a si. Tui, modern santiluan khal ah kan Chin politics lam ih kan Arsi pakhat a si.\nReligion: Pastor ṭuan a si vekin Chin mipi Pathian lam ih kaihruaitu pabik pakhat a si. Internationally ih pastor ṭuan ding tling a si. Pathian lam ih a hnaṭuannak tampi um phah in social development hrangah ziangmawzat a tuah suak thotho. Mino tha pe thiam le ruahnak pitling zem theitu a si. Politics thlir thiam zet a si fawn.\nDr. Than Bil Luai\nMedical: Chin mipi ziangmawzat natnak tuamhlawmtu pabik pakhat a siih hleiah, Calai le nunphunglam ah thuukzet ih hmalatu a si. A canganmi le Chin mipi hrang thahnemngai ih a hmalaknak pawl cun a hmin a mawi ter zet. Medical lamih a thiamnak le a zuamnak cun mipi siarcawklo damcahnak le hmasawnnak a pe.\nPolitics: Falam Laizo ṭong lar dingih rak tuah thoktu lakih pakhat a si. A Social movement le politics lam ih a cangvaihnak pawl zoh tikah hlawhtlingzet a si. Chin mipi hrang hmatawntu a rak sinak le tuini tiang Chinmi duhdawt ih sawiselnak tampi tuarih feh rero tu khal a si. Ramsung le ramleng ih a cangvaihnak cun mi tampi a kai tho ih CNF president dinhmun tiang thleng ih rinsan zetmi a si.\nDr. Sui Lian Mang\nReligion: Tulai thuthangṭha simthiam ih larsang a si. Pathian thu lam ah thuuk zet a lut. Ramsung le ramleng (international) thuthangṭha simtu pakhat a si. Chinmi tamzet thlaraulam ah hruaitu asiih hleiah a zirhtirnak pawl cun mipi a cawm nung zet. Pathian thulam ahcun kan pabik a si. Bible in lehlin sak rero laitu khal a si.\nPu Van Kyi\nEducation: Laimi no tamzet cun hmaiton in hmu lo khalsehla mino pawl hrang a peksuah mi dictionary le fimnak pawl hi a sunglawi. Mino pawlih hngilh thei rual a si lo. Upatlam pan vivo hman sehla mino hrang roh ding ruat ih a cangvaihnak pawl hi sunsak tlak le cawn zohṭhim tlak ngaingai a si.\nSocial: Ram hrang le miphunpi hrang tiih nun thaptu pawl lak ih pakhat a si. Tuini tiang social development nak hrangih a cangvaihnak ah thuanthu tamzet le mipi hrang thansohnak karbak tamzet a tuahsuak zo. Tuini tiang socially ih a cangvaihnak a cak ih Chin mipi hrang thansonak lamzin sialtu pakhat a si.\nMedia: Mizoram khalih journalists lam rak tuantu hmaisa pawl a si. Theihkauhnak, ram history le politics thuhla theizet pakhat a si. Media thuthang cangvaihnak ah rak hminthangzet a si. Sumpai le kawhhran lam cangvaihnak pawl khalah mi rinsantlak zet a si. Tenrennak thiamnak lam le fimthiam zirnak lam khalah zohṭhimtlak pabik pakhat asi.\nPu Thawm Hlei Mang\nSocial: Non-organization ah nasazeten hnatuantu a si. A sumpai ziangmawzat cem in Chin mipi thansohnak hna a ṭuan. Lailun foundation feh tlangin thil tampi a tuah suak. Cuihleiah nunnak thap ih rak fehtu tla a siih tuini tiang ramsung le ramleng thansohnak ding ih tuan rerotu a si.\nPu Thomas Tha Nei Thuam\nSocial: Lairawn Zirsang Tlawngta Pawlkom rak dintu pakhat a si. Malaysia, LCF dintu pakhat a siih Chin mipi biaknak lam ih ṭhangso dingah dunglam ihsi monitor tu pakhat a si. U.S a thlen hnu khalah kawhhran ṭhansohnak lam ih a cangvaihnak pawl daiter menlo in CCYI pawl cangvaihnak a tuah. Ramsung ramleng catbanglo ih pumhuap thuhla theihawk ternak group mail le facebook group pawl tuahtu pawl lakih khaipabik pakhat a si.\nGermany National Team’s Player Of The Year 2013 : Mesut Ozil\nItaly Ramsung Football Lektu Pawl Lawmman Peknak Nei\nManchester United Kan Champion Thei Lai : Juan Mata\nChelsea Club Cun An Club Ih Lektu Hlun Nemanja Matic Lei Kirsal\non January 1, 2013 at 2:10 pm\nPu Van Ci ,Dr.Than B L, Dr.Za H T, Rev.Hre Mang hi atawkza an si, adang pawl tla an za ve pphahphah ko.\nlai Unau says:\non January 2, 2013 at 3:29 am\nDr,Than Bil Luai le Dr Za Hlei Thang hi man of the Year pek ding ah Pakhat san sang hril ding an si ka ti.\non February 10, 2013 at 5:28 pm\nDr. Than Bil Luai, Dr. Za Hlei Thang le Dr. No Than Kap lak ih pakhat hi men of the year in social life leh politic pek tlak an si. Rev. Hre Mang, Dr. Sui Lian Mang lak ih pakhat hi men of the year in bible society tin pe sehla a tha zet ding ka zum.. asi nan tui kum sungah zozo pawl an ra suak ding ti cu rel a theih rih lo e..\non February 17, 2013 at 6:02 pm\nkei cun k rak tih cia zo hkw..\nzg vek in ha thil ra cang suak leh te te dg hi.


CDM tuahtu Ralkap/Palik cun Ralhraang pawl thlaphang vansangin umter - Falam Online Media\nCDM tuahtu Ralkap/Palik cun Ralhraang pawl thlaphang vansangin umter\nRalkap/Palik CDM luttu ṭhenkhat Australia an thleng zo thu a suak veten SAC ralhraang in thuthang diklo a si ti`n an mah ralkap sungah thuhla nasaten an theh darh.\nRalhraang in thu a darh veten NUG thawn pehzomawtu People’s Embrace cun ralhraang thusuah sawn cu a dik lo mi a si ti`n online thurel khawmnak ah an simfiang cu Ralhraang pawl an thin phang ih ralkap/paliktlan um lo dingin ziinkong phunphun an hawl.\nCuruangah ralkap/palik CDM tuah duh pawl hrang lamzin sialsaktu People’s Embrace cun a hnuailam banngtukin sawmawknak thu an suah ve.\n“A tang hrih mi ralkap/palik pawl teh Ralhraang bumnak ziang tik tiang so nan tuar ding?”\n“Thu dik rel ngam lo in lakha a thupten ei rerotu ralhraang pawl cu adikmi lamzin zawhtu an si thei pei maw?”\n“CDM na lut ruangah ni 1-2 men ah nun nuam in na um thei lo ding timi cu thudik a si ko ih, ralhraang ruangah mipi khalin harsatnak an tuar rero.”\n“Asinan, mai duh nak lawng tuahin nuam ceentu ralhraang hrangah nunnak thaap harsa zetih na cetveih nak le mipi huat mi si hnak cun CDM lut ih harsa tuar cu a deem tuk rori sawn” tiah People’s Embrace cun palik/ralkap pawl CDM lut dingin sawmnak thu an suah a si.\nSiarbet : Australia cozah in Myanmar rammi le ralkaptlan pawl hrang humvennak Visa a pe rero zo\n← Naam sau pai Misual pawl in Central Chin Pawlpi, Kalay zung an boh\nUkraine cozah in Russia ralkap an siim lai Video kimciangin thlah darh →\nTitoihpuai ih Meithal hmetpuaktu cu Zuri Palik le Ralkap an rak si ziar\nApril 15, 2022 April 15, 2022 Ni Hnem Sung 0


Pu Sang Hre in Salai Lung Thli Tum KAWK NEKNEK | Falam Online Media\nKan dung baite, Salai Lung Thli Tum in Pu No Than Kap a relsiatnak thawn pehpar in Austrilia ih um Pu Sang Hre in Lung Thli Tum a kawk.\nPu Sang Hre cun Lung Thli Tum ṭongkam hman mi in Falam le Hakha karlakah buainak a suak terthei lawng si lo in NLD ramkhel upa pawl in hnihsuak nakih in hman men ding a phan thu a rel.\nPu Sang Hre cun “Salai Lung Thli Tum in CNLD chairman Pu No Than Kap a timi cu Falam le Hakha karlak huatawknak suakter theimi thil a si. Nasatak in rak do cio uh. Neta lamah Chin ram NLD upa pawl an um pang ahcun a ṭhalozet dingmi thil a si.”\nMah le mah doawding tlaklo Miphun malte kan si zia le ṭang tlang in hmailam caan ah hnaṭuan tlang ding kan si sawn zia khal a rel tel.\nPu Sang Hre cun “Tuvek san ah miphun pakhat le pakhat huatawknak suakter dingmi ṭongkam cu do ding kan si. Chin mi pakhat le pakhat doawding ah kan mal/te tuk lai. Fimthiamnak lam khalah hmandang level ih ding theimi miphun ka si hrih lo. Khat le khat kan ṭang tlang mi sawn in cahnak a suak ter.\nHakha a ṭhangso le lungawi uh. Falam a ṭhangso le lungawi uh. Paletwah a ṭhangso khale lungawi thotho ding kan si.\nHakha ṭhangso ding a ṭul bang in Tedim, Kanpalet, Matu tiang ṭhangso an ṭul ve tihi hngilh hlah uhsi. Peng khat le khat kan zuamawnak hin huatawknak a suakter ti hi theihngilh hlah uh si. Equal opportunity for All Chin tu ah din uh si” tiin a ngan a si.\nPu Sang Hre cu Malaysia a um lai ah UNHCR zung ih OPE department ah ṭonglettu dinhmun in le Chin Refugee committee ah Health Coordinator dinhmun in hnaṭuan dah a si. Austrilia a thleng hnu khalah Chin community hrang ih hnaṭuan a siih Chin miphun lungrual kan ṭul zia aupi ringringtu a si.\nref:Pu Sang Hre FB cahmai, TheChinExpress\n← Myanmar Cozah in Surbung Vanzam tualrawn thawn pehpar mi thuphuangnak nei\nChin Party lole Mai Tappi Party tha a rak pek ringringtu Falam Mipi – Francis Cung Bik →\nParalṭha Salai Cung Lian Ceu naunu thu rel suak mi cun a ngaitu Lung a ti zur …….\nMarch 18, 2021 Ni Hnem Sung 0\nFalam peng, Lati khua kiang doawknak ah CNDF kut tuarin Ralhraang 8 thi\nJanuary 19, 2022 January 19, 2022 Ni Hnem Sung 0


Chinram Phunsang Fimthiamnak Zalennak – chinbridge Institute\nFimthiamnak zalennak kan timi cu Phunsang tlawng pakhatkhat sungih a ummi Cazirhtu pawl, hlaikhlainak a tuahtu pawl le phunsang fimnak a zir rerotu tlawngta pawl hrang ih lo thiehlo ih a tulmi zalennak a si. Cuhleiah Fimthiamnak Zalennak timi cu Saya le Sayama pawl, hliakhlaitu pawl le tlawngta pawl ih zalennak a si lawng silo in Fimthiamnak lam hna a tuantu hmuahhmuah ih neihmi zalennak a si. Curuangah Fimthiamnak zalennak cu zirhnaklam zalennak, zalen zet ih hliakhlainak tuahtheinak, le zalenzet ih zirtheinak pawl an si lawng silo in a tulsammi tlingtlaknak pawl nei in Fimthiamnak rianram sungih nunphum aw in hna a tuanmi zokhal ih neihmi zalennak a si.\nFimthiam zalennak cu Leitlun ramtinkim ih a ummi zokhal ih neihmi canvo pakhat khal a si. Milai canzo pakhat a si ruangah fimthiamnak zalennak cu a zirtu, hlawhtlinnak a cotu zate ih neihmi a si. Fimthiamnak zalennak sung ih a telkhawm thehmi pawl tla cu zalen zet ih zirhtheinak, zalenzet ih hliakhlainak theinak, zalen zet ih suhhlam theinak, zalenzet ih cangantheinak le casuah theinak, fimzirnak phunsang tlawng thawn a pehparmi tuanvo neitu pawl hna an tuanmi tlun ah tlaksamnak pawl zalenzet ih hawl le phorhsuak theinak pawl khal an tel. (J – J Johnstone 2012:4) Fimthiamnak zalennak cun a umciami fimnak, thiamnak pawl le tuanzomi dinhmun pawl tlun ah zalenzet ih suhhlamtheinak, hliakhlaitheinak, zalenzet ih tisin theinak, maih hmuhdan pawl zalenzet ih ngansuah theihnak canvo pawl a kilhimsak a si.\nKan ram sungah zirhtu saya/sayama pawl, hliakhlaitu pawl, ca a zir reromi tlawngta pawl le fimthiamnak lam hna a tuantu pawl in thuneitu pawl hnen ihsin khamnak, hringhronak umlo te’n zalenzet ih ruahtheinak, maih hmuhdan zalenzet ih simphuan theinak, ramkhelthu ah zalenzet ih teltheinak pawl a um ahcun kan ram ah fimthiamnak zalennak a um tiah kan sim thei. (Cheryl Hudson 2016:19).\nChinram sungih Fimthiamnak Zalennak\nChinram sungah phunsang fimthiamnak zalennak ziangtluk a um timi hi Myanmar ram sung ah Fimthiamnak zalennak ziangtluk a um timi tlun ah a hngat aw. A tawinak in\nkan sim le Kum 1962, ralkap thuneihnak Uknak thalozet ruangah a siatralmi fimthiamnak zalennak cu tuini tiang felfamkim te’n an rem thei hrihlo timi a fiang. Kum 1962, U Ne Win acozah san ihsin tuini NLD Uknak san tiang ramkhel khawvel ih thathozet le zalen zet ih a teltu Saya le Sayama, tlawngta pawl a thawngtel in kaih le khih an tong rero timi kan hmu thei. Hrem le harsatpeknak dinhmun a tong rero tu Saya le Tlawngta khal ticawk lo in an um. (Censorship News No. 18, 1992) Thuneitu Acozah le an Ukhruainak tlun ah siseh, titheinak a neitu pawl tlun ih fakselnak pawl cu a sualnak tumpi tuah tluk in zoh ringring a silai. Kum 2019 thoktir ihsin June thla tiang Zalenzet ih sim le ngantheihnak Khammi daan an pahbal tin mipum (250) cu kaihkhihnak, thawngthlaknak le cawh kuanternak pawl a um rero lai ti hmuh a theih.\nTuini Myanmar ram ih phunsang fimthiamnak thangso dingzat ih a thanso lonak a san cu University pawl ah mahte zalen zet ih lairel theinak le Ukhruai theinak an neihlo ruangah a si. (Ei Shwe Phyu 2018: The Myanmar Times). Kum 2015 ih an remhngetmi Rampi Fimthiamnak Daan cun phunsang tlawngta pawl le Saya/Sayama pawl hrangah zalennak mallai a pek a bang nan cuih Daan tlun ah Saya/Sayama le Tlawngta pawlkom a tam sawn ih dokalhnak le soilselnak tamzet a um hrih thotho. Cutih ih dokalh a tonnak san cu Phunsang Fimthiam Zirnak le Ukhruaidan kan zohsal tikah Central Ukhruainak System a tamtuk hrih ruangah a si. (Ei Shwe Phyu 2018: The Myanmar Times) Tlunlam Central Ukhruainak System a tumtuk ruangah Phunsang tlawng pawl dinhmun ah an zirzoi dingmi ca thuhla (subject) pawl rem le tuahtha theinak an nei nawnlo. Saya/Sayama thar (asilole) Acozah hnatuantu thar laaknak thu khalah Phunsang Tlawng pawl cu zalenzet ih Lairel theinak an nei lo. Tlawngta pawl in an maih zir duhmi ca thuhla pawl le an kai duhmi tlawng zalenzet ih hriltheinak an nei lo. An zirduhmi le an kai duhnak tlawng pawl cu phunhra camibuai ih hmat ngahmi tam le mal tlun ah a hngat aw. Curuangah tufang ih Phunhra Camibuai a ongtu pawl in Zalenzet ih fimthiam zirtheinak siseh, mai duhmi ca le thuhla zirtheinak pawl le duhmi tlawng hriltheinak an nei nawnlo.\nCumi lawng silo in phunsang tlawngta pawl in tlawnginn hruangkulh sungih zalen zet ih simphuan theinak, a hleice in ramleng thiamsang pawl sawm in ramkhel thuhla simphuannak, tonkhawmnak pawl tuahtheinak an neilo. Phunsang tlawngta pawlkom pawl in tlawnginn hruangkulh sungah Simphuannak, tonkhawmnak pawl tuah an duh tikah rel dingmi thulu, thu le hla, sawmmi pawl ih hmin, an thuhlatawi le sawmmi mipum zate Tlawnginn Uktu professor pawl hnen ah kimten simthan ih siannak dil a tul. Cuih\ndan cu Fimthiamnak Ministry kuttang ih Phunsang Fimthiamnak Department ihsin Kum 2018, May 21 ni ih thlun dingdan tiah an khiahmi a si. Hih dinhmun zoh in phunsang tlawngta pawl in Tlawnginn Hruangkulh sungah zalen zet in maih duhmi thulu hril in tonkhawm le relkhawmnak an neihlo zia a langter a si. Cuih dinhmun pawl in a langtermi cu simfiang zomi bangtuk in tuini phunsang tlawng zate cu Rampi acozah ih Ukhruainak le thupeknak tangah ummi an si ruangah phunsang tlawng pawl ah Fimthiamnak Zalennak (asilole) zalen zet ih fimnak zirtheinak a um lonak san a si. Phunsang tlawng pawl ah Rampi Acozah (ahleice in phunsang fimthiamnak Department) in tlunlam (Central) Ukhruaidan an thum thei ih phunsang tlawng pawl ih maih hmakaa mahte sial in Ukhruai awk theinak a um lawngah Kan ram sungah Fimthiamnak Zalennak le zalenzet ih Fimthiamnak zir theinak famkimte’n an co ngah ding a si.\nNote: Written by Za Peng Lian, and translated by Thawng Bik\nPrevious Post Hakha University, College Penja Lam hawi Kjeaung yhm, Vawnsaichie\nNext Post Ciinthlak Tlawng (Lungpi) ih Tlawngta pawl ih hmuhtonmi harsatnak le sawmngiarnak pawl


A Feh Thei Rerolai - Chinland Today Media\nOctober 18, 2010 12:44 am·0 comments\nZiang hmuahhmuah nan tuah tinkim ah milai hrangah si loin Bawipa hrangah kan ttuan ti thinlung nei in nan thinlung takte in ttuan uh. – Kolose 3:23\n– Isaiah 53-55\n– 2 Thess. 1\nTha cakzet Bunny timi zuk hman in RBC hnattuan tlangtu pawl a tluk hngai lo. RBC, Nitin Thlarau Rawl cabu suahtu pawl in Service Partners timi pumpeknak thawn an thil thiamnak le tikcu caan sunglawi pe in hnattuan bawmtu an nei. Nunnak thlenghtertu Bible ih thunung mi hmuahhmuah in an theih ih an co ngah theinak dingah, timi an hmuitin tuah suaknak dingah a si.\nA hrekkhat hnattuan bawmtu rualpi pawl cu kum upa pension la zo pawl an si. Taksa ttawnttai le kum upa an si ko nain tikcu hman te’n an ra ih thathozet in a phunphun an ttuan. 2009 kum ah a thok in a zate’n nazi 100,000 sung an ttuan. Bunny vek hminthangzet cu an si lo nain an ttuanvo cu an ttuan rero.\nHih zohtthim tlak an hnattuannak in leitlun kan nunnak ah “Hman tlak lo” timi a um lo ti in theihter. Ca Thianghlim in zumtu pawl hrangah pension kum khiah a um lo ti a langter. Asinan tthathnemnak cem caan a um, cumi cu kum thawn a pehtlai aw lo.\nPaul in, “Khristian hnattuan an ttuan thei ih Khrih ih pum an tthansoternak dingah a si,” a ti (Efesa 4:12). Cuticun Pathian Fapa kan theihnak pakhat sungah kan finkhawm aw ttheh ding. Patling kan si dingih Khrih patling a sinak a saannakbik hmun khal kan thleng ve ding (c. 13). – Dave Branon\nNa sinak hmun in Bawipa riantu si aw,\nA thukam ngai in Amah rinsan aw;\nPathian cun na ttuan theimi lawng a lo fial,\nA tumtah langsinnak ah na zuamnak a hmang ding. – Anon\nDuhnak thinlung na neih taktak ahcun,\nA no, a tar ti loin Pathian in a lo hmang thei.\nZo so Hnaset?